הוועדה לקידום מעמד האישה ולשוויון מגדרי, כנסת 25, פרוטוקול מספר 22, 2023-05-15 00:00

פנינה תמנו: בוקר טוב

פנינה תמנו:  אני פותחת את ישיבת הוועדה לקידום מעמד האישה ולשוויון מגדרי

פנינה תמנו:  על סדר-היום: ייצוג נשים בשלטון המקומי לקראת הבחירות המוניציפאליות

פנינה תמנו:       בוקר טוב לכן חברות הכנסת

פנינה תמנו:  מטי, את מלווה את הנושא הזה וגם לא מזמן ערכנו כנס כדי לראות איך אוספים את הכוחות על-מנת לקדם בבחירות הקרובות נוכחות של נשים שירוצו בקדמת הרשימות

פנינה תמנו:       אנחנו מכירים את תמונת המצב

פנינה תמנו:  תכף עידו, ממרכז המחקר והמידע של הכנסת, ייתן סקירה של המחקר המצוין שנעשה כאן בכנסת

פנינה תמנו:       הזמנתי לכאן את המנכ"לים של המפלגות לפני שהם מחלקים את הכסף, כדי שנשמע עד כמה הם שמים בראש סדר העדיפויות שלהם קידומן של נשים

פנינה תמנו:  אנחנו מבינים שזאת לא הזרוע והמנוע היחידים שמשפיעים על נושא הבחירות המוניציפאליות, אבל בהחלט למפלגות של השלטון המרכזי יש השפעה, גם ברוח וגם בפועל

פנינה תמנו:       אם המפלגות המרכזיות לא ייקחו בחשבון שצריך גיוון בתוך הרשימות שלהן וייצוג ראוי והולם של נשים, אז אני מצפה גם שבהתאם הן גם יבהירו שהן לא יתנו מימון

פנינה תמנו:       יואב, המנכ"ל של המחנה הממלכתי, אני מברכת אותך

פנינה תמנו:  אני יודע שיש ארבעה או חמישה מנכ"לים צריכים להגיע

פנינה תמנו:       אני רוצה לברך גם את כל הארגונים שפועלים בתחום

פנינה תמנו:  אני אשאיר לכם זמן להתבטא

פנינה תמנו:  אני חושבת שהשולחן הזה הוא לא נועד רק כדי לבקש תשובות

פנינה תמנו:  בסוף, השולחן הזה חשוב לנו כדי שנבין שאנחנו חייבות להתכנס עם כוח

פנינה תמנו:  נכון, כל אחת פועלת במוקד שלה, אבל יש לנו חלון זמן קצר לפעול יחד כדי לנסות ולדאוג שיהיה ייצוג שלא מבייש את המציאות שלנו

פנינה תמנו:  כרגע אנחנו יכולים רק להתבייש, בטח בשלטון הארצי

פנינה תמנו:  כששמעתי שרוצים לפטר את תאיר איפרגן, מנכ"לית בזרוע העבודה, זה פשוט מביש

פנינה תמנו:  אנחנו רואים את תמונת המצב מי מנהל את המדינה

פנינה תמנו:  אנחנו צריכות להשמיע את הקול הזה

פנינה תמנו:       אני חושבת שבסך-הכול שומעים את הקול שלנו כנשים, בין אם זה המגזר השלישי או חברות כנסת בבית הזה

פנינה תמנו:  אנחנו עושות השתדלות מאוד גדולה

פנינה תמנו:  יש כאלה שעושים כי זה נושא שהם שמים בראש מעייניהם

פנינה תמנו:  אבל זה כנראה לא מספיק, כי אם הם מרשים לעצמם להדיר אותנו מעמדות מפתח ועמדות כוח, שלא נתפלא שאחר-כך חיי נשים מופקרים

פנינה תמנו:       שלום לאתל, מנכ"לית יש עתיד

פנינה תמנו:       אנחנו נתחיל עם עידו ממרכז המידע והמחקר

פנינה תמנו:  המצגת לא מוכנה אז עד אז ניתן את זכות הדיבור לחברת הכנסת מטי צרפתי הרכבי

מטי צרפתי הרכבי: תודה רבה גברתי יושבת הראש

מטי צרפתי הרכבי:  למי שלא מכיר אותי, כמעט 12 שנים הייתי ראש רשות

מטי צרפתי הרכבי:  נבחרתי ב-2011, כשהיו רק 4 נשים מתוך 257

מטי צרפתי הרכבי:  לשמחתי, ב-2018 עלינו ל-15, אבל גם זה פחות מ-6%

מטי צרפתי הרכבי:  המציאות של נשים בצמתי קבלת החלטות ובעמדות מרכזיות, בעיקר בשלטון המקומי, נמוך לאין ערוך ממספרן באוכלוסייה וזאת דווקא בעולמות תוכן שבהן אנחנו הכי טובות

מטי צרפתי הרכבי:  זה מוקד קבלת החלטות שמשפיע על חיי היום-יום של כל אחד ואחת מאיתנו

מטי צרפתי הרכבי:  אני יכולה לומר לכם שזה היה אתגר מאוד גדול להיות ראש רשות אישה, לא מול הקהילה שבחרה בי, אלא מול השלטון המרכזי

מטי צרפתי הרכבי:        אני רוצה לומר כהערה אישית

מטי צרפתי הרכבי:  העובדה שהיה שר פנים לאורך כל השנים שהיה חרדי - - -      

פנינה תמנו: זה הקשה עליך?     

מטי צרפתי הרכבי: בטח

מטי צרפתי הרכבי:  עם הרבה מאוד שרים במגזר החרדי, גם אם הייתי כותבת מכתבים, לא היו טורחים לענות

מטי צרפתי הרכבי:  זה עד כדי כך המידור וההדרה של הנשים

פנינה תמנו: איך שאני מכירה אותך, זה לא הדבר הראשון שישר קפץ לך

פנינה תמנו:  בטח נתת לזה זמן כדי להבין שזה בגלל זה

מטי צרפתי הרכבי: נכון

מטי צרפתי הרכבי:  לאט לאט את מבינה כנבחרת ציבור שהחסמים נמצאים הרבה מאוד גם בשלטון המרכזי

מטי צרפתי הרכבי:  הרבה מאוד מהפקידות מחשיבה פחות נשים, הרבה מאוד מעולמות הביטחון והעולם הכלכלי

מטי צרפתי הרכבי:   אני יכולה לומר בגאווה שכשסיימתי להיות ראש המועצה, המועצה  שלנו שגשגה, גם ברמה הקהילתית, גם ברמה של הפיתוח הכלכלי וניהול הסביבה

פנינה תמנו: אז איך התגברת על זה?     

מטי צרפתי הרכבי: בעיקר עבודה קשה

מטי צרפתי הרכבי:  אני רוצה לומר, שבסך-הכול, בסוף, כשאישה מחליטה ללכת לשלטון המקומי, היא בדרך-כלל מגיעה מעמדת פתיחה הרבה יותר גבוהה מאשר גבר שמחליט

מטי צרפתי הרכבי:  פה אני קוראת גם לארגונים

מטי צרפתי הרכבי:  אני כאן לשירותכם לקראת אוקטובר 2023 לתת סיוע לכל מי שחושבת להתמודד, אם זה לראש הרשות, אם זה לראש רשימה ואם זה למליאות הערים

מטי צרפתי הרכבי:       למי שלא מכיר, עסקתי 25 במחקר

מטי צרפתי הרכבי:  כשהייתי חוקרת לא עסקתי כל-כך בסוגיה המגדרית

מטי צרפתי הרכבי:  למדתי, עשיתי דוקטורט, הייתי מקצועית

מטי צרפתי הרכבי:  עבדתי במשך 25 שנה ולא לא עסקתי בזה

מטי צרפתי הרכבי:  לא חיפשתי הקלות להדרה ולקיפוח ולכאלה דברים

מטי צרפתי הרכבי:  אבל כשנבחרתי להיות ראש רשות פתאום הבנתי שיש לי ציווי נוסף והוא לקדם נשים לצמתי קבלת החלטות

מטי צרפתי הרכבי:  כראש רשות, כמובן שהייתי גם יושבת-ראש ועדת התכנון והבנייה, הייתי יו"ר החברה הכלכלית, הייתי יושבת-ראש המתנ"ס, הרבה מאוד תפקידים

מטי צרפתי הרכבי:  התובנה שיש לי תפקיד בהגדלת הייצוג הנשי בצוותי קבלת החלטות תפס משנה תוקף

מטי צרפתי הרכבי:  היום אני מוצאת את עצמי עוסקת בזה יותר ויותר, גם כמורה נבוכים וגם כדי להראות שאפשר אחרת

מטי צרפתי הרכבי:       אני אגיד איזו אנקדוטה

מטי צרפתי הרכבי:  כשעזבתי את המועצה האזורית יואב היה סיום יב' ובירכתי את הבוגרים והבוגרות

מטי צרפתי הרכבי:  פתאום הבנתי שאת הבוגרים האלה קיבלתי בכיתה א' והם גדלו במציאות שראש המועצה היא אישה וזה נראה להם הדבר הכי טבעי בעולם

מטי צרפתי הרכבי:  לפנינו דרך מאוד מאוד ארוכה

מטי צרפתי הרכבי:  בטח יראו מחקרים, אבל אנחנו בירידה בנציגות הנשית גם במשרדי הממשלה, שרות בממשלה, מנכ"ליות במשרדי ממשלה

מטי צרפתי הרכבי:  אני לא חושבת שאנחנו יכולים להרשות את זה לעצמנו כחברה, שיהיו מפלגות שאין בהן נשים בכלל ולא מייצגות נשים

מטי צרפתי הרכבי:       אני מניחה שהמנכ"לים ידברו אז אתל תספר על איך המפלגה שלנו נערכת לבחירות המוניציפאליות מבחינת הייצוג הנשי

מטי צרפתי הרכבי:  אני חושבת שזאת אג'נדה שאנחנו מניפים

מטי צרפתי הרכבי:  אני אגיד שוב לגבי הרשימה של יש עתיד, שאנחנו 40% נשים מקרב חברות הכנסת

מטי צרפתי הרכבי:       עזבתי לפני חצי שנה ולפני שבוע היו בחירות במועצה אזורית יואב

מטי צרפתי הרכבי:  היתה מתמודדת אחת, אורית גוטמן שיושבת כאן

פנינה תמנו: כל הכבוד על המאמץ

פנינה תמנו:  אמנם לא עלית לסיבוב השני, היה חסר אחוז

פנינה תמנו:  בפעם הבאה אנחנו בטוחות שתצליחי

מטי צרפתי הרכבי: אני מנסה לקדם חוקים

מטי צרפתי הרכבי:  חוק אחד שניסיתי לקדם והממשלה דחתה על הסף זה הורדת הסף של מימון בחירות, כי אנחנו יודעים ממחקרים שאחד החסמים זאת הסוגייה של המימון

מטי צרפתי הרכבי:  רציתי להוריד ב-10% למתמודדות בממשלה

מטי צרפתי הרכבי:  ועדת השרים דחתה את זה על הסף

מטי צרפתי הרכבי:  גם הגשתי בקשה לשיווי זכויות לאישה, שבכל הגופים חלקנו יהיה כחלקנו באוכלוסייה

מטי צרפתי הרכבי:  גם זה כמובן נדחה

פנינה תמנו: תודה חברת הכנסת מטי

פנינה תמנו:       חברת הכנסת שלי מרון

שלי טל מירון: תודה רבה גברתי יושבת-הראש

שלי טל מירון:  אני רוצה לברך על הדיון החשוב הזה ורגע כן לציין שלצערנו פתחנו את הבוקר הזה שוב בבשורה שאישה נוספת במדינת ישראל

פנינה תמנו: 16 במספר

שלי טל מירון: באמת, אי-אפשר להתעלם מהטרוף שאנחנו נמצאים בו, שכמעט כל בוקר אנחנו קמים לבשורה כזאת

שלי טל מירון:  אנחנו יושבים פה בוועדה לקידום מעמד האישה ואנחנו חייבים לציין את זה

פנינה תמנו: נציין את זה היום במליאה כהצעת אי-האמון

פנינה תמנו:  זה יהיה הנושא העיקרי בתוך המליאה

פנינה תמנו:  אנחנו לא נרפה והם ישמעו את זה יום יום

פנינה תמנו:   הם ישמעו את המציאות

פנינה תמנו:  בטוח הם שומעים, פשוט הם - - -       

שלי טל מירון: הגיע הזמן להפסיק להתעלם מהתופעה הנוראית הזאת, לקחת את הטיפול בתופעה הזאת בשתי ידיים ולדאוג לנשים במדינת ישראל, בין אם זה בחברה הערבית ובין אם זה שאר האזרחיות

שלי טל מירון:  צריכה לקום תכנית לאומית לטיפול בבעיה הזאת

שלי טל מירון:  אי-אפשר להמשיך להתעלם מזה

שלי טל מירון:  זה כפתיח

שלי טל מירון:       מלבד זאת, אני רוצה להגיד שאת כל הנושא של נשים נבחרות ברשויות מקומיות, אי-אפשר שלא לקשור לאווירה הכללית במדינה ולמה שאנחנו רואים גם בכנסת וגם בממשלה, דהיינו, מיעוט נשים

שלי טל מירון:  זה מאוד בולט בכנסת הזאת

שלי טל מירון:  אמנם זאת הכנסת שלי אבל זה מאוד בולט

שלי טל מירון:  בשבוע שעבר ישבתי בוועדת כלכלה שעות ארוכות אל תוך הלילה

שלי טל מירון:  במהלך כל הדיון הייתי האישה היחידה

שלי טל מירון:  זה כל פעם הימם אותי מחדש

שלי טל מירון:  ישבנו בשולחן 10 חברי כנסת גברים ואני

שלי טל מירון:  אי-אפשר להתעלם מהנתון הזה

שלי טל מירון:  זה קורה גם פה וזה קורה גם ברשויות המקומיות

שלי טל מירון:  יש קשר בין הדברים ואי-אפשר לנתק את זה

שלי טל מירון:  זה באופן כללי

שלי טל מירון:      לשמחתי, מנכ"לית המפלגה יושבת כאן והיא אישה

שלי טל מירון:  באמת אנחנו מאוד מקפידים בבית הפוליטי שלנו ביש עתיד לקדם נשים

שלי טל מירון:  זה משהו שהוא ממש בדמנו ואני הרגשתי את זה בצמיחה שלי בתוך המפלגה

שלי טל מירון:  אני התמודדתי בשנת 2018 למועצת העיר תל-אביב ברשימה של יש עתיד ואני יודעת מקרוב את התחושה

שלי טל מירון:  לא נכנסתי כחברת מועצה, אבל חוויתי את החוויה

שלי טל מירון:  למזלי, היה לי את הגב של המפלגה שסייע לי, אבל לא לכל הנשים יש את הגב הזה

שלי טל מירון:  יש נשים רבות שמתמודדות באופן עצמאי והן עושות את השיקול האם כדאי להן או לא

שלי טל מירון:  השיקול הכלכלי הוא מרכזי מאוד ואי-אפשר להתעלם ממנו

שלי טל מירון:       אני רוצה להודות למטי שהיא דוגמה ומופת לאישה שעשתה את זה בגדול ולא פחדה מהמכשולים בדרך

שלי טל מירון:  אני רוצה להגיד לנשים שפה, ולנשים באשר הן, לא לוותר לעצמן

שלי טל מירון:  להקפיד, לרוץ, ללכת, גם אם יש זה קשה וגם אם יש מכשולים

שלי טל מירון:  בטח ובטח הצעירות שבינינו

שלי טל מירון:               יצא לי להיפגש עם הרבה מאוד ארגוני נשים

שלי טל מירון:  נפגשתי, למשל, עם "ארגון נבחרות" של נשים חרדיות שכל-כך רוצות להיות מיוצגות

פנינה תמנו: לדעתי הן כאן

שלי טל מירון: זאת דוגמה אחת למשהו שאנחנו צריכים לטפל בו

שלי טל מירון:  לא יתכן שאין להן בכלל ייצוג

שלי טל מירון:  זה דבר שלא נתפס

פנינה תמנו: אנחנו רואים מה קורה כאן

מטי צרפתי הרכבי: גברתי היושב-ראש, הן צריכות ללדת ילדים ולהיות במטבח

מטי צרפתי הרכבי:  מה לא ברור, שלי?      

שלי טל מירון: אני אומרת שאולי הגיע הזמן לחוקק ולקדם הצעות חוק שמחייבות מפלגות בייצוג נשים

שלי טל מירון:  אולי הגיע הזמן גם לזה?     

פנינה תמנו: או לכל הפחות ששוללות ממפלגות כספי ציבור

פנינה תמנו:       אנחנו נעבור לעידו ממרכז המידע והמחקר של הכנסת

עידו אבגר: (מוצגת מצגת)     אני ממרכז המידע והמחקר של הכנסת

עידו אבגר:  אני אציג נתונים משני מסמכים שכתבנו אחרי הבחירות האחרונות

עידו אבגר:  חלק מחברי הכנסת והנוכחים כבר ראו את הנתונים האלה אבל אני חושב שמאוד חשוב להציג אותם בתחילת הדיון כי הנתונים על הבחירות הקודמות הם בסיס מאוד טוב לדיון לקראת הבחירות הבאות

עידו אבגר:       אני אציג תמונת מצב כללית

עידו אבגר:  בגדול, נשים מתמודדות פחות ונבחרות עוד פחות

עידו אבגר:  אני אדבר על תיקון 12, שבעצם קובע תקצוב עודף לסיעות ששליש מהחברים בהן הן נשים ואני אראה איך הוא עבד בפועל

פנינה תמנו: לדעתי זאת הצעת חוק של  חברת הכנסת יפעת קריב שכבר לא כאן וגם עליזה לביא

עידו אבגר: נראה איך הוא עבד בפועל במערכת הבחירות הראשונה שבהם הוא התקיים, שזאת מערכת הבחירות האחרונה

עידו אבגר:       נתחיל מרשויות

עידו אבגר:  בעצם מועמדים ונבחרים ב-251 עיריות, מועצות מקומיות ומועצות אזוריות

עידו אבגר:  בחלק העליון של התרשים ניתן לראות שמתוך כ-800 מועמדים לרשות היו כ-70 נשים, שהן 9%

עידו אבגר:  אם נעבור לנבחרים, שזה החלק התחתון של התרשים, אפשר לראות שמתוך 251 ראשי רשויות שנבחרו 15 היו נשים, שהן 6%

עידו אבגר:  בעצם, זה פחות מחלקן בקרב המתמודדים

עידו אבגר:  זה בעצם אומר שיש לנשים שתי משוכות

עידו אבגר:  קודם כל, עצם ההתמודדות ואנחנו רואים שרק 9% מהמתמודדים הן נשים

פנינה תמנו: רק 6% נבחרות

עידו אבגר: הסיכויים של מתמודדת אישה להיבחר נמוכים מהסיכויים של מתמודד גבר

עידו אבגר:  שליש מהגברים שהתמודדו נבחרו בפועל ולעומת זאת חמישית מהנשים שהתמודדות נבחרו

עידו אבגר:  אני אציין שזה נכון כי לפי פילוח לפי מעמד מוניציפאלי, כלומר, גם במועצות מקומיות

פנינה תמנו: שליש מול חמישית, שזה קשור למיקום והשיבוץ ברשימה?     

עידו אבגר: לא

עידו אבגר:  זה ראשי רשויות, בחירות ישירות

עידו אבגר:  אבל את צודקת מאוד שהתמונה מאוד דומה גם במועצות עצמן

עידו אבגר:  נסתכל רגע על הנתונים של המועצות

עידו אבגר:  פה אנחנו בלי מועצות אזוריות כי שיטת הבחירות שם מאוד שונה ולכן לא הכללנו אותן

עידו אבגר:  מתוך כ-17,000 מועמדים יש לנו כמעט 4,000 נשים שהן 23%, כמעט רבע מהמועמדים הן נשים

עידו אבגר:  אם נסתכל על הנבחרים, מתוך כ-2,600 חברי מועצה שנבחרו בפועל, כ-430 מהם נשים שמהוות 16%

עידו אבגר:  דרך אגב, במועצות האזוריות האחוז מעט גבוה יותר, 19%

עידו אבגר:       אנחנו שוב רואים את אותו דפוס

עידו אבגר:  יש לנו מיעוט בקרב המועמדים שהן נשים ובנוסף, הסיכויים שלהן להיבחר הן נמוכים יותר

עידו אבגר:  פה הפער הוא פחות גדול, 17% מהגברים שהתמודדו נבחרו, לעומת 11% מהנשים

עידו אבגר:       בעצם, בשביל להגדיל את שיעור הנשים במועצות בפועל, או בראשות הרשויות, לא מספיק לעודד עוד נשים להתמודד

עידו אבגר:  כמו שגברתי יושבת הראש הזכירה, חשוב שהן יהיו במקומות ריאליים

עידו אבגר:  כשאני מדבר על מקומות ריאליים, חשוב מאוד להדגיש שאנחנו לא מדברים על הכנסת

עידו אבגר:  ברשויות המקומיות מחצית מהסיעות הן סיעות יחיד ויש בהן חבר מועצה אחד

עידו אבגר:  שלושת רבעי מהסיעות מונים שני חברים או פחות

עידו אבגר:       זה אומר שבפועל, אם מישהו לא מוצב באחד משני המקומות הראשונים, הסיכויים שלו או שלה להיבחר בפועל הם נמוכים מאוד

עידו אבגר:       נסתכל רגע מה קרה בין 2013 ל-2018, בין הבחירות הקודמות לבחירות האחרונות

עידו אבגר:  190 רשויות שהתקיימו בהן בחירות בשני המועדים האלה

עידו אבגר:  אנחנו רואים שחלקן של הנשים עלה ב-2

עידו אבגר: 7%, מ-13

עידו אבגר: 5% ל-16

עידו אבגר: 2%

עידו אבגר:  זה נשמע מעט אבל אם נסתכל נומינאלית, זה אומר תוספת של 100 נשים למועצות, שזאת עלייה של 31%

פנינה תמנו: לדעתך זה קשור לתיקון החוק?     

עידו אבגר: אני לא יודע לומר אם זה קשור לתיקון החוק אבל זאת שאלה מצוינת

קארין אלהרר: היו עוד דברים שקרו מאז?     

עידו אבגר: היו הרבה הליכים חברתיים שקרו מאז

עידו אבגר:  אנחנו לא יודעים לקשור את זה סיבתית לתיקון החוק

פנינה תמנו: זה כנראה משולב

פנינה תמנו:  יכול להיות שזה גם תהליכים חברתיים

עידו אבגר: בהחלט ייתכן שהוא תרם

עידו אבגר:  עוד מעט נראה את היישום של החוק עצמו

עידו אבגר:       לפני זה אני רוצה שנסתכל על העלייה הזאת, איך היא נראה בפילוח

עידו אבגר:  בעצם, השינוי בין שתי מערכות הבחירות, אפשר לראות שב-44% מהרשויות המקומיות, שזה הקטע בכחול, לא חל שינוי בשיעור הנשים במועצה

עידו אבגר:  אני אספר שגם ב-2013 וגם ב-2018 השיעור היה אפס ברשויות האלה, כמעט בכולם

עידו אבגר:  ב-40% מהרשויות עלה שיעור הנשים וב-16% ירד שיעור הנשים

עידו אבגר:       זה מביא אותנו לזה - - -      

מטי צרפתי הרכבי: מתוך 257 רשויות יש יותר מ-70 רשויות במדינת ישראל שאין להם אף אישה

עידו אבגר: אז בואו נסתכל איזה רשויות אלו

מטי צרפתי הרכבי: 70 נומינאלית

עידו אבגר: בואו נסתכל באלו רשויות אין בכלל נשים

עידו אבגר:  נסתכל לפי קבוצות האוכלוסייה שמתגוררות ברשות

עידו אבגר:  אפשר לראות שברשויות חרדיות, רשויות בהן יותר ממחצית האוכלוסייה היא חרדית, אין להם נשים כלל במועצה

עידו אבגר:  ברשויות הערביות שיעור הנשים נמוך מאוד אבל הוא עלה בין 2013 ל-2018

עידו אבגר:  ברשויות היהודיות הלא חרדיות, נשים מהוות רבע מכלל חברי המועצה

עידו אבגר:  כאמור, לעומת 16% בכלל הרשויות

עידו אבגר:  אז התמונה היא מורכבת כשנכנסים לפרטים

פנינה תמנו: אנחנו מדברים על 196 רשויות מקומיות שאין בהן ייצוג לנשים

פנינה תמנו:  יותר משליש

מטי צרפתי הרכבי: יותר משליש זה 70 בערך

עידו אבגר: אין לי פה את המספר הנומינאלי המוחלט, אני מתנצל

עידו אבגר:       כפי שציינת, גברתי היושבת-ראש, העלייה הזאת עשויה להיות מיוחסת לשינוי החוק ולכן אני רוצה שרגע נדבר על החוק ונראה את הנתונים

עידו אבגר:  כאמור, החוק הזה ניסה להתמודד עם מחסור במתמודדת וספציפית עם מחסור במתמודדות שמצליחות להיבחר, מועמדות במקומות ריאליים

עידו אבגר:  הוא עשה את זה על-ידי איזה תמריץ כלכלי למפלגות, לשים נשים במיקומים ריאליים

עידו אבגר:  סיעה שלפחות שליש מהחברים שלה שנבחרו בפועל הן נשים תקבל מימון בחירות מוגדל, 15% תוספת על מה שמגיע לה

עידו אבגר:       בואו נראה איך זה נראה בפועל בבחירות הראשונות שבהן התיקון חל,, דהיינו, ב-2018

עידו אבגר:  מעל ל-1,200 סיעות התמודדות וזכו לפחות במושב אחד, מתוכם 245 סיעות זכאיות לתוספת מימון, 20% מהסיעות

עידו אבגר:  אני אציין, שלאחר 2013 טרם תיקון החוק היו בהן שליש נשים, 17% אז יש עלייה, כמו עלייה בשיעור הנשים בכלל במועצות

עידו אבגר:       חשוב להסתכל באיזה רשויות זה התרחש

עידו אבגר:  בפילוח לפי קבוצת אוכלוסייה אפשר לראות שביותר משליש מהסיעות ברשויות היהודיות הלא חרדיות וביותר מרבע מהסיעות בערים המעורבות, היתה בעצם זכאות למימון העודף

עידו אבגר:       אני עובר לשקף האחרון

עידו אבגר:  הוא טיפה מורכב אבל אני חושב שהוא מאוד חשוב

עידו אבגר:  אנחנו דיברנו על גודל הסיעה ועל הקשר שלו לסיכויי ההיבחרות של נשים

עידו אבגר:  בעצם, ככל שהסיעה יותר קטנה, אישה צריכה להיות מוצבת במקום יותר גבוה כדי להיבחר מטבע הדברים

עידו אבגר:  אבל בכל הנוגע לתמריץ שנבחר במסגרת תיקון 12 התמונה היא קצת יותר מורכבת

עידו אבגר:  החוק, כאמור, דורש לפחות שליש נשים

עידו אבגר:  אבל בפועל, המשמעות של תנאי הסף הזה, התרגום שלו לנתוני הייצוג הנדרשים, הוא משתנה על-פי מספר החברים בסיעה

עידו אבגר:  בעצם ההבדלים האלה עשויים להיות די גדולים, בעיקר בסיעות קטנות

עידו אבגר:  כאמור, רוב מוחלט של הסיעות בשלטון המקומי הן קטנות

עידו אבגר:       לדוגמה, סיעה שמונה 3 חברים צריכה אישה אחת, שליש מהחברים

עידו אבגר:  סיעה שמונה שני חברים צריכה גם כן אישה אחת אבל זה כבר 50% מהחברים

עידו אבגר:  סיעת יחיד צריכה כמובן שהנציג היחיד בה תהיה אישה שהיא 100% מהחברים

עידו אבגר:  בשלושת המקרים שיעור המימון הוא זהה, 15% מהמימון שהיא זכאית לו

עידו אבגר:  אין איזו דיפרנציאליות

עידו אבגר:       מהנתונים עולה ששיעור הסיעות שקיבלו תוספת מימון עולה ככל שעולה גודל הסיעה, כמו שהיינו מצפים, אבל הוא גם עולה ככל שהרף המינימאלי לזכאות הוא בפועל נמוך יותר

עידו אבגר:  בעצם, שיעור גבוה יותר של סיעות שיש בהן שישה חברים ושלושה חברים, שצריכים שליש נשים, זכאיות לתוספת מימון מסיעות שמונות שני חברים וארבעה חברים שבהן למעשה צריך חצי נשים, למרות שנומינאלית זה פחות נשים

עידו אבגר:  כמובן שסיעות יחיד, שבהן הרף בפועל הוא 100%, שיעור הסיעות שזכאיות נמוך במיוחד

עידו אבגר:       אני מזכיר שוב שרוב הסיעות בשלטון המקומי מונות שני חברים ופחות ולכן, במירכאות כפולות, קשה להן יותר להיות זכאיות לתוספת

עידו אבגר:  זה עשוי אולי להעלות שאלות לגבי קריטריון התמרוץ שנבחר שהוא קשיח מהבחינה הזאת והוא לא מתחשב במשתנה הזה

עידו אבגר:  תודה רבה

פנינה תמנו: אינה, מנכ"לית ישראל ביתנו הגיעה? ערן חרמוני גם בדרך

פנינה תמנו:       תודה רבה לך

פנינה תמנו:       חבר הכנסת טור פז

משה טור פז: שלום, בוקר טוב

משה טור פז:  חשוב לי היה להדגיש שכשנכנסתי לחדר חוץ מעידו הייתי הגבר היחיד בחדר

משה טור פז:  מאז המצב השתפר עוד קצת

משה טור פז:  אבל הדיון הזה הוא בעיניי לא דיון נשי

משה טור פז:  אוי ואבוי לנו אם יהיה דיון כזה

משה טור פז:  למה? כי זה 2023 והשאלה של מקומן של נשים בכלל וברשויות המקומיות בפרט, צריכה להעסיק לא רק נשים אז זה חשוב מאוד

משה טור פז:       אנחנו רואים שהתוצאות שראינו, כולל השימוש בתמרוץ כלכלי, לא השפיעו מספיק בבחירות הקודמות

משה טור פז:  אני מקווה שהפעם נראה שיפור גדול יותר

משה טור פז:  אנחנו, לפחות ביש עתיד, עובדים על זה יחד עם שבעת הח"כים שלידי

משה טור פז:  אני חושב שהאמירה הזאת ברורה, יחד עם מנכ"לית המפלגה כמובן

משה טור פז:      השיקול הזה מעיד שאנחנו צריכים לחזק את התמרוץ הכלכלי

משה טור פז:  אם 15% לא מספיקים אז בואו ניתן גם 25%

משה טור פז:  אם אפשר לתמרץ כמו בהמלצות של המכון הישראלי לדמוקרטיה, לתת תמרוץ לרשימות שבראשן עומדת אישה ועוד ועוד

משה טור פז:  אנחנו רואים שתמריצים כלכליים בסופו של דבר עובדים ורק צריך לתת יותר

משה טור פז:       כפי שאמרה שלי, לאור המצב העגום, אנחנו צריכים לחזק את זה

משה טור פז:  חשוב לי לומר עוד דבר אחד, לא כגבר אלא כאדם דתי

משה טור פז:  סליחה שאני משתמש בביטוי חריף אבל זאת בדיחה שייצוג נשי פוגע באיזו דרך בצניעות או באמירה דתית

משה טור פז:  בעיניי זה דבר לא נכון מבחינה דתית

משה טור פז:  לכן את הדבר הזה צריך להסיר מסדר-היום

משה טור פז:  אני עסוק גם בלסייע לנשים מהעולם הדתי והחרדי

משה טור פז:  אני חושב שהדבר הזה הוא דבר ראוי

משה טור פז:  אני חושב שצריך לתת עליו

משה טור פז:  העובדה שדת היא חסם במרוץ של נשים הוא, בוודאי לא הדת שעליה גדלתי ולא בישיבות שבהן למדתי ולא בעולם הדתי שאני מכיר

משה טור פז:  הטענה שייצוג נשי סותר איזה עקרונות של צניעות, לא מקובלת עלי כאדם דתי שהקדיש הרבה מהחיים שלו גם ללימוד בישיבה

משה טור פז:  אני חושב שנכון יהיה לתת את הדעת באופן מיוחד על איך אנחנו פותרים את האתגר הזה לחברה הדתית

פנינה תמנו: תודה

פנינה תמנו:  חברת הכנסת קארין אלהרר ותכף אני עוברת לארגונים

קארין אלהרר: תודה, גברתי יושבת הראש

קארין אלהרר:  קודם כול, אני רוצה להצטרף לדברי חברתי, חברת הכנסת שלי מרון, ולהשתתף בצערה של הנרצחת הנוספת הלילה

קארין אלהרר:  באמת עד מתי? גברתי יושבת הראש

קארין אלהרר:  עד מתי נקום כל בוקר, נקרא את כותרות העיתון

קארין אלהרר:  אני מבינה שבממשלה ממשיכים לצקצק ולהגיד אוי חבל

קארין אלהרר:  אני שואלת מתי גם יעשו מעשים? מתי במקום לאיים באיומי סרק על דברים לא חשובים, הם ממש יעשו את הדבר שהוא כמעט טריוויאלי ויטפלו?     

פנינה תמנו: למה שיעשו? לכנסת הוא לא טורח להגיע השר בן גבהיר כי הוא עסוק מאוד עם האיחוד האירופי או כל דבר אחר שנותן לו במה בינלאומית לעשות את הסקנדלים שלו

קארין אלהרר: אז אני קוראת מכאן לשר לביטחון שלומות הקואליציה? באיזה ביטחון הוא עובד היום?     

פנינה תמנו: השר לחוסר ביטחון

קארין אלהרר: חוסר ביטחון

קארין אלהרר:  להפסיק לאיים איומי סרק ולהתחיל לעבוד

קארין אלהרר:       דבר שני

קארין אלהרר:  אני מאוד שמחה לראות פה גם נציגות הארגונים וגם נציגות שהתמודדו, בוודאי את מנכ"לית המפלגה שלי

קארין אלהרר:  לומר לך גברתי יושבת הראש

קארין אלהרר:  תראי, כנראה שבמקום שזה לא יהיה כואב כלכלית זה לא יעבוד

קארין אלהרר:  לכן אני חושבת שהגיעה העת לחוקק ולפגוע ברשימות שאין בהן נשים

קארין אלהרר:  אין בכלל ספק שכשנשים לא נמצאות סביב שולחן מקבלי ההחלטות, ההחלטות מתקבלות לא תמיד בטובתן ולא תמיד רואים את כל האינטרסים

קארין אלהרר:  יתרה מכך, לא רואים את כל האינטרסים

קארין אלהרר:  ראינו שהיה שיפור מסוים  אבל הוא לא מתאים ל-2023, נקודה

קארין אלהרר:  הוא לא מתאים והגיע הזמן לעלות מדרגה ויפה שעה אחת קודם

קארין אלהרר:  אנחנו ממש פסע מהבחירות המקומיות ואני קודם כל קוראת לכל הנשים המצוינות להתמודד

קארין אלהרר:  אתן שוות פי אלף יותר מכל אחד אחר

קארין אלהרר:  תתמודדו, תנצחו ותובילו

קארין אלהרר:  אני אומרת לנו, בית החוקקים, הגיע העת לפגוע במקום שבו לא עשו את העבודה

קארין אלהרר:  תודה רבה

פנינה תמנו: תודה רבה

פנינה תמנו:       המרכז לשלטון מקומי הגיעו? נמצאת פה ספי יועצת למעמד האישה

פנינה תמנו:  אני אשמח לדעת מה עושה השלטון המקומי בנושא ואחר-כך ניתן גם למשרד הפנים

ספי מזרחי: עורכת הדין יערה מקליס, היא גם ראש הרשות של יהוד-מונוסון - - -      

פנינה תמנו: נכון, היא גם היתה שותפה לכנס שעשינו

ספי מזרחי: נכון

ספי מזרחי:  היא גם יו"ר הוועדה לקידום מעמד האישה בשלטון המקומי

ספי מזרחי:  היתה אמורה להגיע אך בגלל דיון בוועדת הכספים של קרן הארנונה היא נאלצה להיות שם

ספי מזרחי:  התנצלות בשמה שהיא לא נמצאת כאן

ספי מזרחי:  הייתי רוצה שהיא תתייחס לזה

ספי מזרחי:  אם אפשר, לזמן אותנו - - -      

פנינה תמנו: היא לא פה

פנינה תמנו:  אם יש לך מה להגיד, אדרבא

פנינה תמנו:  אני עוברת הלאה

פנינה תמנו:       נתחיל ביואב כי הוא הגיע לפני

פנינה תמנו:  יואב, אני שמחה שאתה נמצא איתנו כאן

פנינה תמנו:  יואב הוא מנכ"ל המחנה הממלכתי כחול לבן

יואב תאני: בוקר טוב, תודה רבה

יואב תאני:  קודם כול, אני רוצה לברך אותך על הדיון הזה שהוא מאוד חשוב

יואב תאני:  בפרספקטיבה, כפי שאני רואה את הנושא, כבר מבחירות 2013 ו-2018 וגם עכשיו בפגישות עם מועמדות ומועמדים, המצב הוא לא טוב

יואב תאני:  אני מדבר מפרספקטיבה של מפלגות כמי שיושב עם מועמדים ומועמדות ולא כמי שמתמודד ברשויות

יואב תאני:  גם היום אני מסתכל על הנשים שאנחנו פוגשים ויושבים איתן וזה מיעוט

יואב תאני:  זה נכון, החוק השפיע ושינה דבר מה בהקשר של שילוב נשים ברשימות עצמן, אבל לא בראש הרשימה

יואב תאני:  אם נסתכל על ראש הרשימה, המועמד שאיתו אנחנו יושבים, זה בדרך כלל גבר

יואב תאני:  אם נסתכל רק על הבחירות האלה, כ-15% ממי שישבנו כמועמדים לראש רשימה זה נשים וכל השאר גברים

יואב תאני:  15% מבין המועמדים בראש הרשימה

יואב תאני:       אנחנו מזמינים מועמדות ומועמדים לפגוש אותנו ולהציג את המועמדות שלהם וזה לא קורה ובפועל מי שעומד בראש רשימה אלה גברים

יואב תאני:        אני מסתכל גם על מערכות הבחירות הקודמות ב-2013 וגם ב-2018 זה היה המצב

יואב תאני:  השינוי שאכן חל בהרכבי הרשימות, צריך לומר את האמת, קרה בעיקר בשל העידוד הכלכלי

יואב תאני:  רואים אותו ויש מוטיבציה וזה גם בשיח איתנו

יואב תאני:  אני אומר באובייקטיביות

יואב תאני:  לנו יש אינטרס כלכלי שנשים ישתלבו ברשימה כי בסוף זה בא לידי ביטוי בתגמול הכספי ובהחזר הכספי

פנינה תמנו: זה מעניין

פנינה תמנו:  האם מעבר לאינטרס החברתי, האם באמת יש אינטרס כלכלי מאז תיקון החוק? האם אתם שמים את זה לנגד עיניכם?      

יואב תאני: כן

יואב תאני:  אנחנו לא רק שמים את זה אלא זה גם עולה בשיח עם כל מועמד

יואב תאני:  נכון שיש היבטים ערכיים והיבטים חברתיים ועוד הרבה דברים, אבל בסוף הכסף מדבר, צריך לומר את האמת

יואב תאני:  הכסף עושה את ההבדל והתמריצים עובדים

יואב תאני:  כשיושבים עם מועמד ושואלים אותו איפה מועמדת אישה ברשימה שלך? הוא נותן טיעון כזה או אחר

פנינה תמנו: אתם שואלים את זה?     

יואב תאני: אנחנו שואלים

יואב תאני:  בכל פגישה אנחנו שואלים את זה

פנינה תמנו: השאלה, האם דורשים את זה? דורשים ייצוג? סליחה שאני מאוד מקשה

פנינה תמנו:  זה שאנחנו באים מאותה מפלגה, אני מקשה על כולם באותה מידה

יואב תאני:  אנחנו לא דורשים

יואב תאני:  אני אומר את האמת, אנחנו לא דורשים

יואב תאני:  אני לא יודע מה הסיטואציה במפלגות אחרות

יואב תאני:  אנחנו מעודדים באופן - - -      

פנינה תמנו: יואב, האם זה שיקול? זה צריך להיות

פנינה תמנו:  אני אומרת לכל המנכ"לים פה

פנינה תמנו:  זה צריך להיות שיקול, האם בסוף אתם מכריעים? יש שני מועמדים שמבקשים תמיכה

פנינה תמנו:  בין השניים האלה לאחד יש ייצוג לנשים לבין מועמד שמציג לך רשימה של גברים, בולדוזרים ככל שיהיה

פנינה תמנו:  האם אתם שמים את זה כדרישה?     מה המטרה שלי? המטרה שלנו שנצא מפה עם איזה סוג של אמנה, גם אם אנחנו לא מחתימים אתכם פה על נייר, שעכשיו יותר מתמיד, כשאתם עומדים להתכנס לסגירת הרשימות, שתשימו את זה באמת כדרישה

פנינה תמנו:  קחו את זה מחלק מקבלת ההחלטות המובנית שלכם

יואב תאני: הדירקטיבה שאנחנו עובדים על פיה במפלגה שלנו, על-פי הנחיית יו"ר המפלגה, שזה בשיח

יואב תאני:  זה בשיח ובכל פגישה - - -      

קריאה: זה לא מספיק

פנינה תמנו: לא להיכנס לדברים

יואב תאני: זה בשיח

יואב תאני:  עם כל מועמד אנחנו משוחחים על הנושא הזה ומצפים ממנו לדבר

יואב תאני:  אנחנו גם מעלים את הטיעון הכלכלי

יואב תאני:  תיראו, זה נאמר פה וזה נכון

יואב תאני:  כנראה שאם היה תמריץ כלכלי גם לתפקיד העומד בראש רשימה, גם זה היה עובד, כי תמריצים כלכליים עובדים

יואב תאני:  הם עובדים גם בהקשר של מועמד עצמאי שלא רץ דרך רשימה, אבל הם עובדים גם דרך מפלגות

יואב תאני:  זה נותן למפלגה, מעבר להיבט הערכי, מוטיבציה נוספת

יואב תאני:  הדברים האלה מוכחים

יואב תאני:  אני מסתכל על זה בפרספקטיבה של כמה מערכות בחירות וזה עובד

פנינה תמנו: מה תמונת המצב, בלי שתחשוף כמובן, היא יותר מעודדת מהבחירות הקודמות?     

יואב תאני: לצערי, תמונת המצב בהקשר של העומדים בראש הרשימות היא לא מעודדת

יואב תאני:  אני לא רואה מגמה של שיפור בכל מה שקשור לעומדות בראש הרשימה

יואב תאני:  בכל מה שקשור לשילוב נשים ברשימה עצמה, אותו מפתח של שליש, כן, בהחלט אני רואה שינוי

יואב תאני:  זה כבר התחיל בבחירות הקודמות

יואב תאני:  יש שינוי, יש מוטיבציה לשלב נשים במקומות השני והשלישי כי כמו שנאמר פה, הסיעות הן קטנות וזה כן עובד

יואב תאני:  כמובן, זה לא יעבוד מספיק טוב אם לא יהיו תמריצים נוספים וגם אם לא תהיה דירקטיבה חד משמעית שאומרת, זה הרכב הרשימה שאנחנו מצפים ועל-פיו אנחנו עובדים

יואב תאני:  עכשיו תבואו אתם עם התשובות של מי נמצא בהרכב הזה

פנינה תמנו: יתכן שבאמת נצא מפה עם אמנה לפני שמכריעים

פנינה תמנו:  בסוף, כל הארגונים, יש לכם כוח

פנינה תמנו:  אני אומרת את זה בריש גלי

פנינה תמנו:  יש לכם כוח, אתם תייצרו איזו אמנה שתגיע לכולם, ואנחנו נדחף מתוך המפלגות

פנינה תמנו:  אין דרך אחרת לשנות את זה

פנינה תמנו:       צריך לומר לראשי המפלגות, למנכ"לים, כשאתם לוקחים החלטות, תזכרו לקחת אותם בהתאם לשיקול החברתי ולא רק השיקול הכלכלי

פנינה תמנו:  השיקול החברתי צריך להיות זה שיכריע

פנינה תמנו:   תודה רבה ליואב תאני, מנכ"ל המחנה הממלכתי

פנינה תמנו:  אתל ראובן, מנכ"לית יש עתיד, בבקשה

איל בן ראובן: בוקר טוב

איל בן ראובן:  תודה על ההזמנה ועל הדיון החשוב הזה ותודה לנציגות הארגונים שאנחנו עובדים איתם באופן צמוד

איל בן ראובן:  אנחנו ביש עתיד עובדים כבר שנה וחצי באופן אקטיבי ברחבי הארץ לחפש מועמדות

איל בן ראובן:  אני אנצל את החדר הזה לומר שהדלת של יש עתיד פתוחה בפני כל אישה שרוצה להציג מועמדות, גם בלי קשר לשיוך פוליטי

איל בן ראובן:  אני אומרת את זה בכל פגישה

איל בן ראובן:  זה חשוב, זה בראש סדר העדיפויות שלנו

איל בן ראובן:       אנחנו שואפים בבחירות הקרובות להיות עם שליש ייצוג נשית בקרב ראשי עיר, מועצות אזוריות ומקומות

איל בן ראובן:  אני מאמינה שאנחנו נעמוד על בין 35% ל-40% בראשי רשימות נשים

פנינה תמנו: בתוך המפלגה? במועמדים שאתם תומכים?     

איל בן ראובן: כן, כן

איל בן ראובן:  שאנחנו מריצים לראש רשימה

איל בן ראובן:  35% ל-40% מהרשימות יהיו נשים

איל בן ראובן:       אני כן רוצה להצביע על הקושי שאנחנו מתמודדים וזה באמת באשכולות הנמוכים יותר

איל בן ראובן:  נורא קשה למצוא מועמדות שהן לא באשכולות 9-10

איל בן ראובן:  זה יותר קשה ועושים בזה מאמץ

איל בן ראובן:  אני מאוד מקווה, כמו שאמרו חבריי, שהתמרוץ הכלכלי כן יעזור וידחוף אותן להתמודד

פנינה תמנו: אולי אני לא מספיק בקיאה כמו מטי בנושא, אבל בסוף, כשמחליטים לתמוך בנשים ולתקצב, בסוף מכריעים כמה שמים

פנינה תמנו:  אני חושבת שפה עוד שיקול שצריך לקחת בחשבון

פנינה תמנו:  המפלגות אומרות, ניתן עוד איזו דחיפה, סוג של העדפה מתקנת

איל בן ראובן: ברור, זה לגמרי שיקול

פנינה תמנו: להגדיל את התקציב

איל בן ראובן: להגדיל את התקציב של האישה ולתת לה יותר תמריץ להתמודד

איל בן ראובן:  גם אם היא לא תזכה, יש פה השקעה לטווח ארוך

איל בן ראובן:  גם אם אישה לא תזכה הפעם, היא תיכנס למרוץ, היא תצבור ביטחון

איל בן ראובן:  היא תבין שהיא יכולה ועוד 5 שנים היא תרוץ עוד פעם

איל בן ראובן:  זה חלק מהשיקול

איל בן ראובן:  אנחנו עובדים לטווח ארוך

איל בן ראובן:       תיראו, הדיון הזה מתקיים חמישה חודשים לפני הבחירות

איל בן ראובן:  העבודה התחילה כבר לפני

פנינה תמנו: נכון, ברור לנו

איל בן ראובן: בסוף, כדי להביא מועמדת למצב שהיא מתמודדת, צריך להתחיל עם זה כמה שיותר מוקדם

איל בן ראובן:  לצערי גם היו בחירות ארציות וכולנו יודעים את הבעיות

איל בן ראובן:  זאת לגמרי עבודה לטווח ארוך והיא לא תקרה בחודשים ספורים

פנינה תמנו: עידו, יש לנו נתון כמה מהסיעות שמתמודדות נתמכים על-ידי המפלגות של השלטון המרכזי? זה מאוד מעניין

עידו אבגר: אין לי נתון

פנינה תמנו: יש מישהו שיודע?     

איל בן ראובן: יהיה לך קשה עם זה גם כי אני חושבת שזה מאוד משתנה

פנינה תמנו: זה מעניין

פנינה תמנו:  אם זה מחצית מהסיעות אז יש לכם כוח ואחריות מוגברת

פנינה תמנו:  תמיד יש אחריות אבל זה מאוד מעניין כמה

תמר זעירא דביר: אני מייסדת פורום 31, יחד עם ראשות הרשויות

תמר זעירא דביר:  חד משמעית, מבחינת חסמי הכניסה החסם הכלכלי הוא אחד החסמים הכי משמעותיים

תמר זעירא דביר:  התמיכה הזאת היא תמיכה - - -      

פנינה תמנו: את יודעת להגיד לי את הנתון?     

תמר זעירא דביר: אני רוצה להגיד שמועמדות מחפשות את התמיכה הזאת בגלל החסם הכלכלי

פנינה תמנו: לא שאלתי את זה

פנינה תמנו:  שאלתי אם יש נתון כמה מהסיעות, או מאלה שמתמודדים בראש – אם יש למישהו והוא יודע בערך? אני שואלת כי זה מאוד מעניין, כך נדע כמה כוח יש לנכבדים פה

פנינה תמנו:  למרות שאני מאוד מעריכה את מי שיושב כאן, יש להם הרבה מאוד כוח

פנינה תמנו:  כמה מהסיעות וממי שעומד בראש נתמכים על-ידי המפלגות המרכזיות? משמע, האנשים האלה הנכבדים שיושבים כאן שמחליטים בסוף

פנינה תמנו:  האם זה 50% מהשחקנים במגרש לקראת הבחירות? האם זה 30%

פנינה תמנו:  זה נתון ממש חשוב

פנינה תמנו:       תוכל לבדוק לנו

עידו אבגר: כן, זה אמור להיות בדוח מבקר המדינה

פנינה תמנו:  תבדקו את זה כי בעיניי זה מאוד חשוב

פנינה תמנו:  כמובן תוכלו להגיב בהמשך, זה לא סוף פסוק

פנינה תמנו:       ערן חרמוני, מזכ"ל מפלגת העבודה

פנינה תמנו:  תודה רבה שאתה איתנו

פנינה תמנו:  אני רק אומר שי מפלגות שלא שלחו את המנכ"לים שלהם

פנינה תמנו:       חבר הכנסת רון כץ נכנס

סימון דוידסון: צריך להגיד מזל טוב לרון, נולדה לו ילדה

פנינה תמנו: מזל טוב

פנינה תמנו:  עוד פתח תקוואית גאה

מטי צרפתי הרכבי: צריך להגיד מילה טובה ליש עתיד שנמצאים פה בייצוג מרשים

פנינה תמנו: אני אגיד

פנינה תמנו:  אתה לא משבח את עצמך, חכי, אני אשבח

פנינה תמנו:  אני רוצה לומר לכל המפלגות שלא שלחו את המנכ"ל או את המזכ"ל שלהם, שזה מביש

פנינה תמנו:  או שיש להם מה להסתיר או שהם לא נותנים מספיק דגש לנושא הזה

פנינה תמנו:  עזבו את זה שמפלגת השלטון לא טרחה בכלל לשלוח וגם אנחנו רואים מה קורה היום בהלך הרוח, שהם מסוכסכים עם השלטון המקומי

פנינה תמנו:  המגמה הזאת כל-כך מדאיגה, אבל יש עוד הרבה מאוד מפלגות שלא שלחו

פנינה תמנו:       דלית, אני אשמח שתרשמי לי מי המפלגות שלא שלחו ואנחנו גם נזכיר אותם לטובת הציבור שיושב בבית וצופה

פנינה תמנו:  יש רבים ורבות שצופים בדיונים שלנו והם צריכים לדעת מי מחשיב למעלה מ-50% מהאוכלוסייה ומי לא מחשיב אותם

פנינה תמנו:       ערן חרמוני, בבקשה

ערן חרמוני: בוקר טוב

ערן חרמוני:  תודה לך גברתי יושבת-ראש הוועדה על הדיון החשוב והזה וגם על זה שמצאת לנכון להזמין את נציגי המפלגות

פנינה תמנו: לדעתי זאת פעם ראשונה, נכון? חוץ מוועדת בחירות

ערן חרמוני: ועדת בחירות אנחנו רגילים ופה זה בהחלט אירוע מרענן

ערן חרמוני:       אני אומר כך: יש הרבה מאוד משמעות למפלגות ברשויות המקומיות

ערן חרמוני:  זה נכון שיש הרבה מפלגות עצמאיות, אבל אני חושב שלמפלגות המרכזיות יש השלכה ויש השפעה גדולה

ערן חרמוני:  בבחירות שעברנו לפני 5 שנים, הרצנו מועמדים ב-55 רשויות מקומיות

ערן חרמוני:  נכון שהפעם, אני מניח, שהתפוקה שלנו תהיה נמוכה יותר אבל בהחלט יש לזה משמעות גדולה

ערן חרמוני:       אני מסתכל על זה בפרספקטיבה של חמש שנים

ערן חרמוני:  למה? לפני חמש שנים לחוק שאפשר את אותו גזר כלכלי להבטחת ייצוג של נשים היתה משמעות

ערן חרמוני:  היא לא מספקת, אנחנו יודעים שגם פה בכנסת יש ייצוג חסר לנשים ובממשלה, ובכלל בפוליטיקה, במעורבות ובייצוג של נשים בפוליטיקה

ערן חרמוני:       אבל היתה לזה משמעות

ערן חרמוני:  לפני חמש שנים, בניגוד למצב עכשיו, שבו אנחנו לפי החוקה של מפלגת העבודה מחייבים איזון מגדרי, זה לא היה קיים לפני חמש שנים

ערן חרמוני:  כן, הגזר הכלכלי השפיע כי אנחנו באנו לרשימות ולמועמדים וחייבנו אותם לשים ייצוג נשי באחד משלושת המקומות הראשונים

ערן חרמוני:  היו חריגים שזה לא קרה, אבל בהחלט אנחנו עמדנו על זה כדרישה

ערן חרמוני:  היו גם חריגים, אבל זאת היתה הדרישה שלנו מהרשויות

ערן חרמוני:       בסופו של דבר, מה עושות המפלגות המרכזיות? זה ניהול סיכונים

ערן חרמוני:  אתה נותן מימון למועמדים, אבל אתה גם לוקח סיכון על עצמך

ערן חרמוני:  לכן, כחלק מהשיקול הכלכלי, ולא רק השיקול הערכי, החברתי והמוסרי הכל-כך חשוב, היתה פה בהחלט גם הנחייה לרשימות

ערן חרמוני:  מאז עברנו כברת דרך וכיום יש לנו 50% הבטחת ייצוג לפי החוקה

ערן חרמוני:  אמנם עוד לא נכנסנו לנושא של הרכב הרשימות - - -          

פנינה תמנו: גם ברשימות המוניציפליות?     

ערן חרמוני: אני אומר את האמת, שהקמנו ועדה מוניציפאלית שהתחילה לאשר מועמדים עוד לא נכנסנו להרכב של הרשימות

ערן חרמוני:  מבחינתי, אני חי לפי חוקת מפלגת העבודה

ערן חרמוני:  חוקת מפלגת העבודה קובעת ייצוג מגדרי בכל המוסדות ובין כל המועמדים, אלא אם כן מישהו ירצה לשנות את זה

ערן חרמוני:  אני נגד לשנות את זה ומהיכרותי את הנהגת המפלגה, את חברי הסיעה ואת יושבת-ראש המפלגה, אני מניח שאף אחד לא ישנה את זה

פנינה תמנו: המטרה שלי בסוף שכאשר יבוא מועמד וידפוק בדלת של המחנה הממלכתי, אחר-כך יבוא וידפוק בדלת שלך ואחר-כך ידפוק בדלת של אתל, שלאותו מועמד יהיה ברור שבלי ייצוג של נשים אין סיכוי והוא לא יקבל מימון

פנינה תמנו:  שילך וירוץ עצמאית

פנינה תמנו:  ייקח מהבנק כסף, שיכנס לחובות, זה לא מעניין

פנינה תמנו:  ברגע שאתם תגיעו לאיזו הבנה שאתם יכולים להיות חומר בצורה בהגנה על ייצוגן נשים, אני אומרת לכם – קודם כול, זה יעשה תיקון חברתי אדיר

פנינה תמנו:  כל אחד מהמועמדים יצטרך לעשות את זה

פנינה תמנו:  אוהב או לא אוהב, זאת המציאות

מטי צרפתי הרכבי: את השליש אפשר לדרוש

פנינה תמנו: אני לא יודעת אם זה 50% מהשחקנים שמקבלים מימון או 30%

פנינה תמנו:  תכף נבדוק את זה אבל אני אומרת לכם שהדבר הזה יעשה שינוי פלאים

ערן חרמוני: אני מסכים

ערן חרמוני:  ברשותך, אני גם אומר שמעבר לערך כשלעצמו של ייצוג נשים בשלטון המקומי, זה גם בסופו של דבר משליך אחרי זה בשלטון המרכזי

ערן חרמוני:  לא מעט אנשים שהם נבחרי ציבור בשלטון המקומי, לאחר מכן ממשיכים את העשייה שלהם ועוברים לשלטון המרכזי ולכן יש לזה משמעות

ערן חרמוני:       אני רוצה להציע שתי הצעות עם הפנים קדימה

ערן חרמוני:  אחד, אני מציע לעבוד על תיקון חקיקה שיקבע מדרגה נוספת של הטבה כלכלית עוד יותר גדולה בייצוג נשים של 50% ברשימות בשלטון המקומי

ערן חרמוני:  זאת אומרת, אפשר לשמור גם את ההטבה שנקבעה בפעם הקודמת, אבל להוסיף מדרגה נוספת, להוסיף אינסנטיב נוסף

ערן חרמוני:       דבר נוסף שאני חושב שכדאי לקחת אותו כלקח, זה גם למערכת הבחירות הארצית

ערן חרמוני:  אני ממליץ שהלקח הזה של ההסדר שנקבע בשלטון המקומי - - -      

פנינה תמנו: שתהיה מדרגה נוספת

ערן חרמוני: א', מדרגה נוספת

ערן חרמוני:  ב', גם בבחירות הארצית

ערן חרמוני:  יש מפלגות בבית הזה שיש להן ייצוג נשי מאוד חסר ויש כאלה שאין להם ייצוג נשי

ערן חרמוני:  קודם כל, זאת שאלה חוקית בפני עצמה שלדעתי ראוי שתתברר

ערן חרמוני:  אבל בינתיים, במישור של הגזר הכלכלי, אם הבית הזה יקבע שיהיה מימון מפלגות מוגדל למפלגות שייצוג הנשים בהן יהיה משמעותי, אני חושב שניווכח שייצוג הנשים גם בבית הזה יעלה

ערן חרמוני:  זה יקרה אפילו במפלגות שהיום ייצוג הנשים מאוד דל ואפילו לא קיים בכלל

ערן חרמוני:  אני חושב שזה תיקון חקיקתי שראוי לשקול אותו בחיוב

פנינה תמנו: הרי אתם יושבים מעת לעת יחד

פנינה תמנו:  הייתי רוצה שתשבו ממש עכשיו, עדיין לפני הדקה התשעים ותגבשו אסטרטגיה שהיא ממקום ערכי, הוליסטי עם כל התחרות שיש

פנינה תמנו:  היא מדברת על איזה עיקרון על שכבר הבנתם את הפואנטה

פנינה תמנו:  תהיו מובילים

פנינה תמנו:       כשאני מסתכלת על שלושתכם, לדעתי אתם המנכ"לים הכי ותיקים

פנינה תמנו:  לא הוותק של המפלגה אלא של אנשים ספציפיים שעוסקים בתחום ולדעתי אתם הכי ותיקים

פנינה תמנו:  תארגנו שולחן כזה שמדבר על זה, שפותח את זה

פנינה תמנו:  נכון, יש מפלגות שאין בהן נשים

פנינה תמנו:  שם המלחמה צריכה להיות בזה שלא נותנים להם כספי ציבור

פנינה תמנו:  לדעתי זה חוק שאנחנו כבר חייבים להגיש אותו, עם כל הכבוד

פנינה תמנו:       מעבר לכך, אני חושבת שאתם לא צריכים חוק כדי שהמסר הזה ייצא, כולל לדברר את זה

פנינה תמנו:  כולל זה שזה יבלוט עכשיו בריש גליי כלפי הציבור

פנינה תמנו:  סוג של הצהרה ציבורית שתהיה משותפת לכולכם

פנינה תמנו:       חבר הכנסת סימון דוידסון

סימון דוידסון: אני יושב בוועדה ואני בא הרבה לוועדה שלך ואולי פעם אחת ראיתי מישהו שנכנס ויצא מהקואליציה

סימון דוידסון:  מה, את מפחידה את החברים של הקואליציה?     

פנינה תמנו: למה? הם מעבירים לי בינתיים את החוקים יחד איתי

פנינה תמנו:  אתה לא רואה את שיתופי הפעולה?     

סימון דוידסון: צריך להבין שמבחינת קידום נשים והסתכלות על נשים כדמות חיקוי, אנחנו במקום הכי חשוך מבחינת הממשלה במדינת ישראל

סימון דוידסון:  גם מבחינת המנכ"ליות, חברות כנסת ומספר השרות

סימון דוידסון:  זה דבר שהוא נתון ואנחנו לא מתווכחים עליו

סימון דוידסון:       כשנכנסתי לפה חשבתי שנכנסתי לישיבת סיעה של יש עתיד, כי ראינו כמה חברי כנסת היו פה ואנחנו מבינים כמה זה חשוב

סימון דוידסון:  אני כנציג של המפלגה גאה בזה

סימון דוידסון:  אני יודע גם מה קורה במוניציפאלי

סימון דוידסון:  יושבים פה אתל ורון שכל הזמן מדברים ודנים וזה על השולחן

סימון דוידסון:  אין לנו דרך אחרת ולא להציב רשימות בלי נשים

סימון דוידסון:  זה לא אולי, נחשוב על זה

סימון דוידסון:  אין לנו פתח בכלל

סימון דוידסון:  אתה רוצה רשימה ביש עתיד? זה צריך להיות עם נשים, נקודה

סימון דוידסון:       סיפרתי את זה גם ללילך לפני שבועיים בפגישה בנתניה

סימון דוידסון:  קודם כל נשים

סימון דוידסון:  כאבא לשלוש בנות – הן מסתכלות על הוועדה הזאת, דרך אגב, בגאווה

סימון דוידסון:  מעלים נושאים של נשים, רואים נשים חזקות בכנסת וזה דבר שמחזק אותן כנשים

סימון דוידסון:       תיראו מה קרה בספורט, תמיד אני אגיע לספורט

סימון דוידסון:  לפני שמונה שנים כהחלטה, 30% מכל הדירקטוריונים, מכל האיגודים במדינת ישראל, חייבות להיות נשים

סימון דוידסון:  תיראו מה קרה בשמונה שנים

סימון דוידסון:  יושבת-ראש הוועד האולימפי היא יעל ארד

סימון דוידסון:  מנכ"לית של מרכז הפועל הכי גדול היא אישה

סימון דוידסון:  סגנית של האישה, סגנית של נאור ממכבי היא אישה

סימון דוידסון:  כל ארגוני הספורט במדינת ישראל, בשמונה שנים הנשים התברגו להיות הכי חזקות

סימון דוידסון:  זה משפיע גם על מספר הספורטאיות

פנינה תמנו: עדיין יש דרך לעשות

סימון דוידסון: יש מלחמה גדולה ואנחנו נעשה דיון על זה

סימון דוידסון:  אנחנו לא נוותר

פנינה תמנו: נעשה דיון משותף ואני מברכת אותך על זה שאתה עומד לעמוד בראש הוועדה

סימון דוידסון: אנחנו נילחם על זה כי נשים בספורט זה דבר שאחרי זה משפיע על ארגונים כלכליים ופוליטיים וכל דבר אחר

סימון דוידסון:  יש נתונים על זה

סימון דוידסון:       לפני שאסיים אתן לכם נתון שאני אומר כל הזמן

סימון דוידסון:  לפני שנתיים יצא בארצות הברית מחקר עם 100 נשים הכי חזקות בארגונים כלכליים בארצות הברית

פנינה תמנו: מאיפה הן הגיעו?     

סימון דוידסון: 96% אחוז מהן אלה נשים מהספורט

סימון דוידסון:  אז תמיד אני אגיע לספורט כי זה אני

סימון דוידסון:  בסוף, נשים חזקות צריכות להיות בכנסת, בכל המשרדים ובמיוחד במוניציפאלי

סימון דוידסון:  אני לא רוצה להזכיר נשים בעיריות

סימון דוידסון:  יושבת פה אחת מטי שעשתה עבודה מדהימה

סימון דוידסון:  אני מגיע של ראשת עיר בנתניה שעשתה עבודה מדהימה

סימון דוידסון:  נשים בפוליטיקה המוניציפלית זה דבר קריטי ואנחנו נהיה פה להגן על זה

פנינה תמנו: תודה

פנינה תמנו:  יעל יחיאלי מייסדת מיזם 5050

פנינה תמנו:  אני זוכרת שיש לי חוב אליך מהפעם הקודמת, שלא אפשרתי לך לדבר

יעל יחיאלי: אני מברכת אותך על המפגש הזה חצי שנה לפני הבחירות המוניציפאליות

יעל יחיאלי:  פעם בחמש שנים יש לנו את האפשרות לעשות את השינוי

יעל יחיאלי:  אנחנו לא יודעות מתי יהיו הבחירות הבאות לכנסת אבל במוניציפאלי אנחנו יודעים שזה יהיה ב-2023 ו-2028 ואנחנו צריכים שתהיה לנו תכנית לעשור הקרוב בשביל לשנות את התמונה

יעל יחיאלי:       המצב במוניציפאלי, כמו שראיתם, יותר גרוע מהמצב בארצי

יעל יחיאלי:  כאן אני רוצה להגיד שהרבה מהשיח וגם כאן מדבר על זה שנשים לא רצות, נשים לא מועמדות, נשים בואו תרוצו, בואו תרוצו

יעל יחיאלי:  הכוח נמצא בידיים של הבוחרים והבוחרות

יעל יחיאלי:  אם אנחנו נבחר רק לרשימות שבהן יש גברים ונשים, אז מן הסתם יהיו גברים ונשים

פנינה תמנו: אני מסכימה איתך אבל זה כבר הקמפיין של השלב הבא, אחרי שאנחנו דואגים שיהיו נשים מועמדות

פנינה תמנו:  אנחנו צריכים לאפשר קודם כול, ויש פה חסם אמיתי כלכלי שאנחנו מנסים לפתור אותו וצריך לפתור אותו בכמה חזיתות

יעל יחיאלי: לגבי החסם הכלכלי, חשוב לי להגיד שכשאני ובן הזוג שלי מנהלים משק בית, הכסף הוא של שנינו

יעל יחיאלי:  אם הוא יוצא לעבוד יותר ממני, זה בגלל שאני מטפלת יותר בילדים ולכן הכסף הוא של שנינו

סימון דוידסון: חד משמעית

יעל יחיאלי: כשיש חסם כלכלי, אז יש בעיה בשיח התרבותי שלנו

יעל יחיאלי:  הכסף הוא של הבית

פנינה תמנו: לא מהבית

פנינה תמנו:  אני לא מסכימה איתך

פנינה תמנו:  יש נשים חזקות שמגיעות מרקעים, שלא יכולות להרשות לעצמן לקחת הלוואה

יעל יחיאלי: ובן הזוג שלהן יכול?     

פנינה תמנו: רבותיי, אני לא מצפה שרק נשים עשירות ירוצו

פנינה תמנו:  אני אומרת לכם את זה

פנינה תמנו:  בסופו של דבר, זה לא קשור מה יש בבית וכמה יש

יעל יחיאלי: זה נכון גם לגברים

יעל יחיאלי:  גם גבר במעמד כלכלי לא טוב לא יכול לרוץ

פנינה תמנו: נכון

יעל יחיאלי: אנחנו בעצם נרצה לתת את ההעדפה הזאת למי שלא יכול לרוץ

יעל יחיאלי:  זה מה שנרצה לעשות

יעל יחיאלי:  זה משהו שבאמת הכנסת יכולה לחוקק

יעל יחיאלי:  זאת אומרת, הלוואות לאנשים שלא יכולים להיכנס

יעל יחיאלי:  זה משהו שהכנסת יכולה לעשות וזה משהו שהמפלגות יכולות לעשות

יעל יחיאלי:  אני חושבת שחוץ ממפלגת העבודה, שזאת המפלגה היחידה שהצהירה שכל הרשימות שלה חייבות להיות ריצ'רץ', אין עוד מפלגות כאלה

יעל יחיאלי:  לא צריך חוק בשביל זה

יעל יחיאלי:       לכן זה מעולה שהזמנת את המנכ"לים והמזכ"לים של המפלגות

פנינה תמנו: כפי שאני מכירה אותם, אני יודעת שהם ישבו ויטכסו עצה איך הם יכולים להצעיד את הדבר הזה קדימה

תמר זעירא דביר: זה לקבל החלטה, זה לא חוק

פנינה תמנו: אני בטוחה שיש ביניכם שיח כדי לבדוק אחד עם השני על המועמדים

פנינה תמנו:  תלמדו לטרוק דלת לגבר שהוא חי בעולם - - -      

יעל יחיאלי: בדיוק, האחריות צריכה להיות על גברים שנמצאים בעמדות מפתח

יעל יחיאלי:  הם צריכים להגיד שהם לא רצים אם אין נשים

יעל יחיאלי:  התקשר אלי מועמד ואומר לי שהוא מחפש אישה

יעל יחיאלי:  אז הוא אומר: מקומות אחד עד שלוש כבר סגור לי, אני מחפש למקום רביעי

יעל יחיאלי:  אמרתי לו: מה זאת אומרת? אני מוכנה למצוא מישהו למקום מס' שתיים

יעל יחיאלי:  הוא אומר: אבל זה חבר שלי

יעל יחיאלי:  אמרתי לו: אז תגיד לחבר שלך שהוא צריך לעבור למקום שלוש

יעל יחיאלי:       צריך לעבוד כאן עם ראשי רשימות וראשי סיעות

יעל יחיאלי:  לבוא ולהגיד להם שאין דבר כזה מספר ארבע אישה

יעל יחיאלי:  אתה גבר ואתה ראשון והשנייה זאת אישה

יעל יחיאלי:   תחשבו שכל הרשימות יהיו ריצ'רץ' אז מה יהיה? כל המועצות יהיו שוות

פנינה תמנו: תודה יעל

פנינה תמנו:  תמה זעירא  דביר, מנכ"לית ומייסדות פורום 31

תמר זעירא דביר: שלום

תמר זעירא דביר:  באמת ייסדתי יחד עם ראשות רשויות בישראל את פורום 31, יוזמה להכפלת מספר נשים בראש רשויות בבחירות 2023

תמר זעירא דביר:  אני רוצה להגיד שאנחנו היום על 75 מועמדות שהכריזו על מועמדות, או מתכוונות להכריז על מועמדות בראש רשות מקומית

פנינה תמנו: כמה היו בפעם הקודמת?     

תמר זעירא דביר: בפעם הקודמת היינו על 73 בעת הגשת הרשימות

תמר זעירא דביר:  היום אנחנו 5 חודשים לפני, על פניו מגמה מעודדת

תמר זעירא דביר:  אני אגיד שגם כשהן שם, אנחנו עכשיו ברגעים קריטיים

תמר זעירא דביר:  צריך להצהיר על מועמדות, צריך להישאר לקו הסיום

תמר זעירא דביר:  כאן אנחנו פוגשות שוב את החסמים, את הסיפור של הסיכון הכלכלי, את הסיפור של חשיפה לתוקפנות

תמר זעירא דביר:  זה אירוע אחר לגמרי

פנינה תמנו: חשיפה לתוקפנות, ראיתי את זה עם אורית

פנינה תמנו:  כל פעם קיבלתי מליאת חברתי את התמונות של ההשחתה של הפנים שלך בשלטי חוצות

פנינה תמנו:  זה היה מאוד מזעזע

תמר זעירא דביר: אורית תכף תדבר גם על התגובות שמקבלים

תמר זעירא דביר:  אני יכולה לספר לכן שמישהי סיפרה לי שבאו אליה ואמרו לה: איזו חמודה וצבטו לה בלחי

תמר זעירא דביר:  אמרה: אני בת 50, זה לא מתאים

תמר זעירא דביר:  או, שמסתכלים עליה ואומרים  בת כמה את שאת מציגה את עצמך? אנחנו מכירות את זה

תמר זעירא דביר:  זאת ישראל 2023 והחסמים הם גדולים

תמר זעירא דביר:       אני יכולה להגיד שמהצד שני, דווקא בגלל המחסום של יציאה לדרך, נשים מביאות הרבה מאוד שותפות והרבה ערך בגלל הצורך הזה לייצר שותפות מהבית, מהקהילה, מהמשפחה

תמר זעירא דביר:  יש כאן שותפויות תושבים שלפעמים גדולות יותר ממה שאפשר לראות במבט ראשון או בסקר ראשון

תמר זעירא דביר:  סקרים ראשונים לאו דווקא מנבאים את ההצלחה

תמר זעירא דביר:  אנחנו רואות את האסקלציה, העלייה בסקרים

תמר זעירא דביר:  הפרויקט שלנו התחיל מיוזמה עם ראשות הרשויות המכהנות

תמר זעירא דביר:  חלקן התחילו מאחוז מוכרות מאוד מאוד נמוך ונסקו, כי קשה לפעמים לראות במבט ציפור את עבודת השטח שנלווית כאשר תנאי ליציאה דרך את צריכה לעשות כל-כך הרבה דברים וכל-כך הרבה עבודת שטח ואנחנו רואים את זה באיכות

פנינה תמנו: איך אתן מסייעות?      

תמר זעירא דביר: אנחנו יצרנו את השותפות הזאת עם ראשות הרשויות המכהנות

תמר זעירא דביר:  האתגר הוא, שזאת פעם ראשונה

תמר זעירא דביר:  90% מהנשים האלה הולכות לרוץ בפעם הראשונה

תמר זעירא דביר:  אתם רואים בטח את כותרות העיתונים: האם זאת וזאת תהיה האישה הראשונה?      זה לא שלמקום אליו אני הולך הלכו רבים כבר לפניי

תמר זעירא דביר:  זה להיות חלוצה, זה להיות נגד

פנינה תמנו: אני שומעת את ההתלבות בקול שלך

תמר זעירא דביר: כן

תמר זעירא דביר:  זה באמת שינוי היסטורי שאנחנו חלק ממנו

תמר זעירא דביר:  אני רוצה להגיד שהשותפות עם ראשות הרשויות, שבעצתם הן גם מייצרות את המודלינג וגם את הלמידה ממי שהיו לפני - - -      

פנינה תמנו: סוג של מנטורינג? מה, זמינות כל הזמן? אורית, את הרגשת את זה?     

אורית רישפי: מאוד

פנינה תמנו: תכף נשאל את משרד הפנים איך הוא נותן מנטורינג ומתמודד עם התופעה?      

תמר זעירא דביר: נשים שעשו את זה, כמו מטי ואחרות, הן באמת שותפות ויש חיבור אחת עם השנייה

תמר זעירא דביר:       אני רוצה להגיד שהחסמים, גם הסיפור של להוריד ל-15%, זאת אומרת, הסיכון הכלכלי שאת לוקחת

תמר זעירא דביר:  גם הסיפור של הסקרים, שותפות בסקרים, להוריד חסמים

פנינה תמנו: אתם עוזרים בסקרים?     

תמר זעירא דביר: לא

תמר זעירא דביר:  אני רוצה להגיד שזה מחסום עיקרי שאנחנו רואות בשטח

פנינה תמנו: אני חייבת להגיד לכולם

פנינה תמנו:  אנחנו כל הזמן מציפות חסמים ואיפה הבעיה

פנינה תמנו:  צריך להיות אופרטיביים

פנינה תמנו:  למשל, עמותת "כן", שלוקחות את הבנות ועושות להן הכשרות

פנינה תמנו:  חייבים לעלות על חסם ולפעול בכל הכוח

פנינה תמנו:  איפה שאנחנו צריכות לדאוג שמשרד הפנים, המשטרה או כל השאר יפעלו, אנחנו נעשה

פנינה תמנו:       לא מזמן עשינו דיון על השחתה של שלטי חוצות בהקשרים אחרים

תמר זעירא דביר: אנחנו מלוות גם ראשות רשויות וגם מועמדות

תמר זעירא דביר:  אני ממהרת מפה כי אני הולכת למפגש של מועמדות ואנחנו רצות ביחד

תמר זעירא דביר:  הסיפור הוא לא שאני הולך לעשות את מה שעשו רבים לפניי

תמר זעירא דביר:  הסיפור הוא שכל אחת מאיתנו הולכת לעשות היסטוריה ואנחנו הולכות לעשות אותה יחד

תמר זעירא דביר:  זה המענה כי המענה לסיפור של הבדידות ושל החשיפה לתוקפנות זה להגיד שזאת משימה משותפת, אנחנו כולנו ביחד

תמר זעירא דביר:       אני גם רוצה להגיד תודה לכל השותפות שלי, לחברות הכנסת שיזמו, לשותפות בשטח

תמר זעירא דביר:  אנחנו ביחד הולכות לעשות את ההיסטוריה הזאת

תמר זעירא דביר:  אנחנו צריכות שיחד איתנו בשותפות באמונה, תהיה גם את השותפות באמונה הממסדית שאומרת שאנחנו מאחוריכן, לכו על זה

פנינה תמנו: אנחנו מאחוריכן, לצידכן ומכל כיוון

פנינה תמנו:  בשביל זה אנחנו יושבות כאן איתכם

פנינה תמנו:       טטאינה מזרסקי, בבקשה

טטיאנה (טניה) מזרסקי: עזבתי עכשיו את הדיון בוועדת הקליטה ובאתי לכאן

טטיאנה (טניה) מזרסקי:  הנושא שם: ביטול תהליך עלייה ועליית חרום

פנינה תמנו: אפרופו, אם הזכרת עולים

פנינה תמנו:  בכלל, גיוון הוא בכל-כך הרבה היבטים

פנינה תמנו:  אני קוראת לכם לתמוך בעולים חדשים ובעולים ותיקים

פנינה תמנו:  לפחות המפלגה שלי ובמפלגה הקודמת שהייתי בה, השתדלנו לתת

פנינה תמנו:       אתל, אמרת קודם שגם אם יודעים שאין לה סיכוי להיבחר, אנחנו מניחים את התשתית

פנינה תמנו:  אני יכולה להגיד שבעבר גם סבסדנו מועמד לראשות עיר בן הקהילה האתיופית, למשל

פנינה תמנו:  קודם כל, שתהיה נראות

פנינה תמנו:  שהילדים יידעו שהוא יפרוץ את הדרך, שתהיה ראשוניות

פנינה תמנו:  לצערי אין לנו עדיין

קריאה: אגב, הוא מתמודד שוב

פנינה תמנו: יש את דימה ועוד כמה שעלו מברית המועצות לשעבר שעומדים בראש רשויות ועושים עבודה נפלאה

פנינה תמנו:  אמנם זה לא הנושא שלנו אבל זה נושא שהוא קרוב לליבי

טטיאנה (טניה) מזרסקי: גם הפן הכלכלי כאן הוא מאוד משמעותי כי לעולים החדשים אין כל-כך הרבה חסכונות שהם יכולים להרשות לעצמם להתמודד

פנינה תמנו: שכנעת אותי, דברי

טטיאנה (טניה) מזרסקי: אני עשיתי את הדרך מפעילה חברתית בקהילה, דרך השלטון המקומי, כשכיהנתי במשך שנתיים וחצי כסגנית וממלאת מקום ראש עיריית כרמיאל ואח"כ הגעתי לכנסת

טטיאנה (טניה) מזרסקי:  אני מכירה את כל הרבדים וכמה לא פשוט להגיע והחסמים והאתגרים שהייתי צריכה להתגבר עליהם

טטיאנה (טניה) מזרסקי:  לנשים יותר קשה להתמודד בבחירות המוניציפאליות כי הן בחיים לא יזכו בתמיכה של קבוצות אוכלוסייה מסוימות

פנינה תמנו: מה יותר קשה, להתמודד כאישה או להתמודד כעולה חדשה?     

טטיאנה (טניה) מזרסקי: רגע, אני אציין גם מה אני אמרתי

טטיאנה (טניה) מזרסקי:  נשים שמעוניינות להתמודד לראשות העיר, הן לא יזכו לתמיכה של קבוצות חרדיות שהן קהילות מאוד גדולות

טטיאנה (טניה) מזרסקי:  בדרך-כלל, ראש העיר מחזיק לידו סגן מהקבוצה החרדית או נציגים מהקהילה הדתית

טטיאנה (טניה) מזרסקי:  לאישה הרבה יותר קשה לקבל קולות

פנינה תמנו: את מדברת על ערים שיש בהן אזורים מסוימים או חלק ניכר של חרדים

טטיאנה (טניה) מזרסקי: נכון

טטיאנה (טניה) מזרסקי:  צריך לקחת את זה בחשבון ולעודד נשים

טטיאנה (טניה) מזרסקי:  באמת התמיכה הכלכלית מאוד תעזור לנשים לשמור על האומץ ולהמשיך קדימה

פנינה תמנו: בכל זאת, אנחנו נעמיד דברים על דיוקם

פנינה תמנו:  לפעמים יש עבודה שנעשית ובסוף גם האוכלוסייה החרדית יודעת לתמוך במועמדות, כמו למשל בבית שמש ובחיפה

פנינה תמנו:  אנחנו צריכים להיות ישרים ולהזכיר את הדברים האלה ולא חלילה לומר שאין עם מי לעבוד

פנינה תמנו:  אני באמת חושבת שיש עם לעבוד

פנינה תמנו:  השאלה האם זה כלכלי? מה מבטיחים?     מה זה אומר לנו? שאפשר לשנות את המצב

פנינה תמנו:  ברגע שזה ישתלם להם ואפילו אולי תהיה אישה חרדית שתרוץ, הם יתמכו

טטיאנה (טניה) מזרסקי: אישה חרדית, לאישה חילונית קשה הרבה יותר

פנינה תמנו: לא בהכרח, בחיפה תמכו בקאליש

טטיאנה (טניה) מזרסקי: מה היה הקושי אצלי? למשל, ב-2008 כשהייתי ברשימה המקומית, ביקשתי להשתלב

טטיאנה (טניה) מזרסקי:  ירדתי ממקום 5 שהוא היה ריאלי למקום 9 כי ידעתי שאין לי תמיכה בבית ובלי תמיכה של המשפחה ובן הזוג שלי, לא יכולתי להרשות לעצמי להתמודד

טטיאנה (טניה) מזרסקי:       עכשיו כן, כשיש לי עורף משפחתי, אז אני כן יכולה להרשות לעצמי להתמודד

טטיאנה (טניה) מזרסקי:  גם תמיכה של המשפחה ותמיכה כלכלית מאוד תעזור לנשים להמשיך את דרכן

טטיאנה (טניה) מזרסקי:       אני קוראת לנשים, אל תפחדו

טטיאנה (טניה) מזרסקי:  בדרך-כלל מועמדים לרשות העיר מציעים לנשים שכן היו רוצות לרוץ לראשות העיר

טטיאנה (טניה) מזרסקי:  מציעים להן להתמודד כמספר 2 ברשימה שלהם

טטיאנה (טניה) מזרסקי:  כל הזמן מציעים ודוחפים את הנשים החזקות למספר 2

טטיאנה (טניה) מזרסקי:  תהיי מספר 2 וככה תהיה יותר בטוחה

טטיאנה (טניה) מזרסקי:  מורידים את הביטחון העצמי

טטיאנה (טניה) מזרסקי:       למשל, עכשיו בכרמיאל יש מועמד לרשות העיר שאין לו מגבלה במשאבים

טטיאנה (טניה) מזרסקי:  יש מועמדת אישה לראשות העיר אז הוא מציע לה להיות מספר 2

רון כץ: אנחנו לא נותנים להם פה זכות תגובה, נשתדל לא להזכיר יותר מידי את המועמדים

טטיאנה (טניה) מזרסקי: בסדר, בלי להזכיר את העיר

טטיאנה (טניה) מזרסקי:  פשוט מציעים לדחוף נשים למספר 2

טטיאנה (טניה) מזרסקי:  להיות כביכול עם פנים נשיות אבל לא מובילות

טטיאנה (טניה) מזרסקי:  נשים, לא לוותר, אנחנו נתמוך בכן

פנינה תמנו: חבר הכנסת כץ, בבקשה

רון כץ: תודה רבה גברתי

רון כץ:  אני מברך אותך על הדיון החשוב הזה

רון כץ:  אני רוצה לומר שאני מגיע ממפלגה שזה לא אולי, זה ביסודות שלנו

רון כץ:  אנחנו לא מדברים על אולי לצרף אישה, זה הכרחי אצלנו

רון כץ:  אתם יכולים לראות את אתל מנכ"לית המפלגה, מנכ"לית משרד ראש הממשלה הקודם, הרבה מאוד נציגות שהיו איתנו במהלך הדרך

רון כץ:       אני חושבת שכך זה צריך להיות

רון כץ:  אני חושב שהדיון הזה צריך לעבור מרמת הכשלים

רון כץ:  מועמדים טובים וחזקים לא יכולים להיבחר בלי אנשים טובים לצידם

רון כץ:  אנשים טובים זה נשים

רון כץ:  תיראו מי יושב בשולחן הזה

רון כץ:  אני רואה את שלי, את מטי, את טטיאנה

רון כץ:  הן צריכות להוביל

רון כץ:  אני אומר את זה כאבא לנסיכה חדשה

פנינה תמנו: זה מחייב

רון כץ: אין דבר בעולם שיעמוד בדרך שלה כאישה וכל דבר אחר

רון כץ:  זה לא אולי יקרה, זה בוודאות יקרה

רון כץ:  הדרך לעשות את זה היא פשוט להיות הכי טובה שיש

רון כץ:  אתן תהיו ואתן כבר הכי טובות שיש וזה יגיע לבד

רון כץ:  אנחנו יושבים בוועדה המוניציפאלית

רון כץ:  זאת לא שאלה אם היא אישה או גבר, ברור שאישה תשתלב

רון כץ:  ברור גם שנשים יותר טובות מאיתנו

רון כץ:  הטבע הוכיח את זה לאורך הרבה שנים

רון כץ:  ברור שאתן צריכות להוביל

רון כץ:       לפעמים אני יושב בדיונים ואני מרגיש כאילו כל הדיון עושה עוול לנשים כי בסופו של דבר אתן באמת הכי טובות שיש

רון כץ:  אז תעופו על זה

רון כץ:       אני מזמין אתכם גם

רון כץ:  כל אישה ששומעת אותי עכשיו, תבואו אלינו, תנסו אותנו

רון כץ:  תפנו לאתל

רון כץ:  כל אישה ברשות מקומית ששומעת אותי עכשיו, תפנו אלינו, תנסו אותנו ותראו איך אנחנו יודעים להרים את הכפפה כי ככה זה צריך להיות

פנינה תמנו: ד"ר מזל שאול, מנכ"לית עמותת כן

פנינה תמנו:  נמצאת איתנו גם יו"ר הארגון, דוקטור אורית הרשפי

טטיאנה (טניה) מזרסקי: אני רוצה לציין שאני בוגרת המדרשה לפוליטיקה של עמותת כן

פנינה תמנו: בגלל זה הזכרתי את הפעולות האקטיביות שלהם

מזל שאול: תודה על הדיון

מזל שאול:  דיברנו על הדיון הזה עוד בכנס שיזמתי עם מטי, שרון ניר ואיתך לפני כמה חודשים

מזל שאול:  אמרנו שאנחנו רוצים להיפגש איתכן כי בסוף המסר הוא למנכ"לים ולמנכ"ליות

פנינה תמנו: נפגשתם?     

מזל שאול: פה

מזל שאול:  אני מודה על הפגישה הזאת כי אני חושבת שזה ממש חשוב

מזל שאול:       תמר דיברה על 72 מתמודדות שרצות היום

מזל שאול:  ב-2018 היו 72 מתמודדות ש-80% מהן לא מתמודדות בקדנציה הזאת

מזל שאול:  זה הנתון שצריך להטריד אותנו

מזל שאול:  זאת אומרת, אנחנו קצת בדלי של תלמי הסנדלר, של החור בדלי

מזל שאול:  זה הסיפור, החור בדלי

מזל שאול:  יש לנו פה חור בדלי

מזל שאול:       מתי זה ישתנה? כאשר השיח סביב שולחנות קבלת ההחלטות במועצות יהיה בהן שוויון מגדרי

מזל שאול:  כל זמן שיש אישה אחת או שתיים במועצה מקומית, השיח הוא קשה

מזל שאול:  אני אומרת את זה מניסיון אישי

מזל שאול:  אני חברת מועצה במועצה מקומית אזור

פנינה תמנו: וכשאין זה עוד יותר

מזל שאול: כשאין, זה בכלל לא רלוונטי

מזל שאול:  בכלל הקול שלנו לא נשמע

מזל שאול:       לכן זה בידיים שלכם כרגע

מזל שאול:  קודם כול, רשימות שוויוניות

מזל שאול:  אני מחזקת את דברי השותפות שלי ואנחנו אומרות, רק רשימות ריצ'רץ'

מזל שאול:  זה לא רלוונטי אם תהיה אחת במקום 3

מזל שאול:  יש את הפוליטיקה המקומית, היא מורכבת

מזל שאול:  אנחנו מכירים, יש הרבה סיעות ויש הרבה מועמדות

מזל שאול:  הנציג של הממ"מ הציג את הנתונים ודיבר על הדיפרנציאליות, דהיינו, 230 סיעות שהכניסו רק מנדט אחד

מזל שאול:  אז זה לא רלוונטי אם תהיה אישה ואפילו שם זה לא יהיה רלוונטי

מזל שאול:       לכן, התמיכה אך ורק ברשימות ריצ'רץ'

מזל שאול:  אני ממש קוראת לכם להטמיע את זה ברשימות

מזל שאול:       הדבר השני, אנחנו מכירות

מזל שאול:  יש פוליטיקה מקומית ויש סיכויים

מזל שאול:  ברור שכל מפלגה ארצית רוצה להכניס כמה שיותר אנשים במקומית

מזל שאול:  לכן יש פה פוליטיקה ויש איזו העדפה

מזל שאול:  אני מבינה שיש מורכבות ולפעמים אישה שרוצה להתמודד לא נותנים לה להיות במקום ראשון בגלל הפוליטיקה הזאת

רון כץ: מזל, מה זה לא נותנים לה?     

מזל שאול: לא נותנים

רון כץ: אני חייב להגיד לך שאני באתי מהמוניציפאלי

רון כץ:  ברגע שתבוא אישה והיא תהיה חזקה וכל הנתונים יראו שהיא הכי חזקה שיש, היא תרוץ

מזל שאול: רון, זה לא חד חד ערכי כמו שאתה מציג את זה

מזל שאול:  למה? כי אם מראש האישה נמצאת במקום יותר נמוך בפעילות שלה ובאקטיביות שלה - - -      

פנינה תמנו: הרבה פעמים נכנסת גם בריונות של מועמדים כלפיה

מזל שאול: יש לה את החסם של להכניס את היד לכיס המשפחתי וזה לא יעזור כל מה שאומרים פה שאין חסמים

מזל שאול:  יש חסמים לנשים

מזל שאול:  אני לא מתגאה בזה אבל אלה הנתונים וכך מראים המחקרים

מזל שאול:       אנחנו כחברה אזרחית שתומכת בשינוי החברתי הזה והולכת על אחריות ועל ערכים, אנחנו חייבים לעשות פעולות אקטיביות

מזל שאול:  אפילו שזה סיכון למפלגה - - -      

פנינה תמנו: צריך לקחת סיכונים, אי-אפשר ללכת על בטוח, בטח לא בזירה הזאת

מזל שאול: זה כמו בנבחרת הדירקטורים

פנינה תמנו: יש לך עוד משהו להגיד?     

מזל שאול: חשוב לי להגיד שיש לכל ארגוני השטח יש הרבה נשים בקאדר, לכל ארגוני השטח, ובטח לעמותת כן אחרי שנים של הכשרות

מזל שאול:  הרצנו שתי מדרשות לפוליטיקה כבר ב-2022-2023

מזל שאול:  אנחנו עומדות להריץ עוד שתי מדרשות בערים מעורבות

מזל שאול:  עוד מדרשה אחת עם הרשות לקידום מעמד האישה

מזל שאול:  עמותת כן נבחרה כספק יחיד

מזל שאול:  אנחנו נכנסו עם 13 תוכניות מנהיגות ב-13 רשויות בכל הארץ

מזל שאול:  יהיה קאדר של נשים מאוד מאוד גדול ורחב שאנחנו נכשיר וניתן כלים

מזל שאול:  כן מדרשה לפוליטיקה ארצית

פנינה תמנו: תודה על הפעילות שלכן

פנינה תמנו:  היא משמעותית ואני בטוחה שגם אתם רואים את התוצאות

פנינה תמנו:  רבות מהן מציינות את העבודה שלכן

פנינה תמנו:       אתי ממשרד הפנים, חשוב לי לשמוע תשובות מה אתם עושים, גם מבחינת החוק וגם מעבר לחוק

פנינה תמנו:  את מנהלת תחום בריאות במשרד הפנים?     

אתי הבר: אני קודקוד מועצות אזוריות ויו"ש

אתי הבר:  אני אחראית על כל המועצות האזוריות

אתי הבר:  מחר יש לנו בחירות ביואב, סבב ב'

פנינה תמנו: נעמה זרביב, בבקשה

פנינה תמנו:  אנחנו בעד גיוון

פנינה תמנו:  אני גם לומדת להכיל דעות שונות והכול בסדר

נעמה זרביב: תודה רבה

נעמה זרביב:  ניהלתי את קטיף כבר ב-2005, כשנשים לא ניהלו יישובים

נעמה זרביב:  ניהלתי גרעין משימתי ב-2014 כשכמעט לא היו נשים

נעמה זרביב:  גם רצתי בציונות הדתית

נעמה זרביב:  היינו ארבע נשים ושתיים נכנסו ושתיים לא נכנסו

נעמה זרביב:  בעיניי זה לגמרי בסדר, זה לגיטימי

נעמה זרביב:  אני לא אוהבת את הבכי והנהי הזה שמתרחש פה

פנינה תמנו: נעמה, אנחנו נשתדל לא לקרוא לזה בכי ונהי

פנינה תמנו:  את יכולה להגיד את זה במילים אחרות כדי שזה לא ייראה כאילו את מזלזלת בדעה של האחר

נעמה זרביב: קיבלתי

נעמה זרביב:       דובר פה בהתחלה על לתת גב, לתת מנטוריות, לתת ליווי

נעמה זרביב:  אלה דברים מצוינים למי שרוצה, למי שטובה, למי שיכולה

נעמה זרביב:  ללכת ולדבר על 50-50? למה אנחנו לא מדברים על 50-50 בגננות גננים, חשמלאיות חשמלאיות?     

פנינה תמנו: אנחנו בעד

פנינה תמנו:  נעמה, אני בעד

נעמה זרביב: בסדר, אז אני נגד

פנינה תמנו: אמרתי בתחילת הדרך

פנינה תמנו:  נעמה פמיניסטית בדרכה שלה

פנינה תמנו:  חלק יגדירו אותה אנטי פמיניסטית

פנינה תמנו:  חשוב לי שהוועדה הזאת תהיה פתוחה לכל גווני הנשים גם אם לא נסכים

נעמה זרביב: אני מעריכה את זה מאוד

נעמה זרביב:  פמיניסטית משפחתית זה בסדר

מזל שאול: - -      

פנינה תמנו: עדיין היא תשמיע את דבריה

פנינה תמנו:  אני חושבת שהאתגר הכי גדול של החברה הישראלית זה לא להסכים אבל להכיל דעות אחרות

נעמה זרביב: יפה, תודה רבה

נעמה זרביב:       דובר על ללכת היום לכיוון של חקיקה, העדפה מתקנת, ריצ'רץ'

נעמה זרביב:  יש על זה הרבה מחקרים

נעמה זרביב:  יש את הספר "מתקדמים לאחור"

נעמה זרביב:  הדברים האלה מוליכים אותנו אחורה

נעמה זרביב:  זאת ירייה ברגל

פנינה תמנו: למה?     

נעמה זרביב: אני אתן לך דוגמה

נעמה זרביב:  אני תמיד נלחמתי על משרות שהיו מיועדות לגברים ולקחתי

נעמה זרביב:  עכשיו יגידו שקיבלו את התפקיד כאישה ולא בגלל היכולות

נעמה זרביב:  עליזה בלוך היא חברת ילדות שלי וראש עיריית בית שמש

נעמה זרביב:  ברגע שתגידי שקיבלו אותה כאישה, הורדת את כל היכולות שלה והיא מרשימה בכל קנה מידה

נעמה זרביב:  אנחנו רוצים שטובות תתקבלנה

נעמה זרביב:  המחקרים אומרים שכל החקיקה הזאת גורעת

נעמה זרביב:  ליווי כן, מנטור כן, אבל להתחיל להכניס בחקיקה? מישהו פה אמר שיותר תמריץ יכניס יותר נשים

נעמה זרביב:  אני חושבת שיותר תמריץ יכניס יותר נשים פחות טובות וחבל לנו

קריאה: כשיש חסם כלכלי, איך זה מתיישב?     

נעמה זרביב: לא הפרעתי לך

פנינה תמנו: לסיכום דברייך

פנינה תמנו:  כפי שאת מבינה, פחות מתקבלים פה

נעמה זרביב: הכול בסדר

נעמה זרביב:  בוא נעריך ונכבד בחירות של נשים

נעמה זרביב:  בואו נעריך כל בחירה

נעמה זרביב:  מישהי פה דיברה בזלזול על אישה שבוחרת ללדת ילדים ולהשקיע בהם

פנינה תמנו: נעמה, כאישה דתית, האם את חושבת שאין אפילו אישה אחת חרדית בכל הארץ?     

נעמה זרביב: סליחה

נעמה זרביב:  בכנסת הקודמת היתה עומר ינקלביץ

פנינה תמנו: אני מדברת על המועצות המקומיות

שרון ניר: נשים שרוצות לרוץ לרשימה של ש"ס ויהדות התורה

פנינה תמנו: אני שואלת שאלה

פנינה תמנו:  איך את מעודדת נשים חרדיות, דווקא כמי שמחוברת גם לציונות הדתית וגם לחלק המפלגות החרדיות

פנינה תמנו:  אתם חייבים לפרוץ את זה, שנשים חרדיות שרוצות לרצוץ לא יכולות

פנינה תמנו:  אל תעשי את זה בתמריצים, תעשי את זה בדרך שלך

קריאה: שוללים מהן את הזכות

נעמה זרביב: הנושא של חרדיות הוא דיון אחר

שלי טל מירון: לא, זה חלק מהדיון כי הן חלק מהחברה בישראל והגיע הזמן שהן יהיו חלק מהחברה בישראל

נעמה זרביב: נכון, אבל את הרי לא תיתני לי להרחיב על זה אז בקצת הזמן שיש לי שאני מעריכה בחירות של נשים

נעמה זרביב:  נשים יכולות לבחור ולהיבחר

נעמה זרביב:  נשים ששייכות לש"ס - - -      

פנינה תמנו: תודה נעמה

פנינה תמנו:  בגלל שהתייחסנו לנשים החרדיות אני רוצה לתת את זכות הדיבור לנבחרות

פנינה תמנו:  זה לא שאני רוצה לעשות פה התנגחות בין נשים

פנינה תמנו:  שיהיה ברור, אני לא מחפשת עניין בוועדה הזאת

פנינה תמנו:       יש הרבה דברים שאני לא מסכימה עם הקואליציה ועדיין אני מחפשת את המקומות בהם נוכל לשתף פעולה

פנינה תמנו:  יש הרבה דברים שאני לא אסכים איתך נעמה, אבל אני חושבת שבסוף גם את מסכימה שצריך שנשים חרדיות ודתיות ירוצו

פנינה תמנו:  את מהנשים הדתיות שמילאו תפקידים

נעמה זרביב: מי שרוצה

פנינה תמנו: ברור

פנינה תמנו:  אנחנו לא כופים על אף אחת

פנינה תמנו:  אנחנו יכולות להסכים או לא להסכים שזה יהיה בחקיקה, אבל אני מאמינה שאת רוצה שיהיו נשים מנהיגות

שרון ניר: יש כאלה שרוצות ולא מקבלות את האפשרות להשתלב ברשימה של ש"ס ויהדות התורה

שרון ניר:  כדאי שתגידי את זה

נעמה זרביב: את לא רוצה - - -     

פנינה תמנו: היא לא מייצגת אותן

קריאה: תכף אלה שרוצות תדברנה

פנינה תמנו: נציגה של הנבחרות, תציגי את עצמך

דניאל פרידמן: נעים מאוד

דניאל פרידמן:  אני יעל פרידמן ואני כאן מטעם פרויקט "לא בלעדינו" של נבחרות

דניאל פרידמן:  אמנם לחרדיות אין ייצוג בכנסת אבל יש לנו מה להגיד ולכן אני כאן

דניאל פרידמן:  הנושא של נשים חרדיות במועצות מקומיות הוא פשוט על הפנים

דניאל פרידמן:  פטריארכיה שלא מתאימה בכלל לשנות ה-2020

דניאל פרידמן:  באמת אין אף אישה חרדית באף מועצה בכל הארץ

דניאל פרידמן:  מדובר ב-50% מהציבור החרדי שלא מיוצג

דניאל פרידמן:       כל הנושא הזה של בחירות מקומיות בערים חרדיות או ערים מעורבות, מאוד שונה מבחירות רגילות

דניאל פרידמן:  לא רואים את זה בתור הזדמנות לשינוי

דניאל פרידמן:  יש מקומות שכן, אבל בערים כמו ירושלים ובני-ברק, זה פשוט פוליטיקה פנים חרדי במיטבה

פנינה תמנו: הנבחרות זאת עמותה?     

דניאל פרידמן: עמותה

פנינה תמנו: אם תעשו צעד מחאתי, כמה נשים - - -      

שרון ניר: היא מתכוונת, כמה נשים רוצות לרוץ

פנינה תמנו: הן צריכות לצאת למחאה כלשהי

פנינה תמנו:  לא שאני רוצה לעשות מרד בתוך הקהילה אבל הנשים האלה – דיברה על זה קודם יעל יחיאלי

פנינה תמנו:  שלא יצביעו

פנינה תמנו:  או שלא יצביעו או שיצביעו הפוך על הפוך

פנינה תמנו:  השאלה כמה נשים חרדיות רוצות?     

דניאל פרידמן: הנציגים החרדים מאוד קל להם להגיד: הנשים שלנו בסדר, אנחנו מייצגים אותן

דניאל פרידמן:  זה לא נכון, רוב הנשים החרדיות ממש לא מרוצות

פנינה תמנו: זהו, זאת השאלה שלי

פנינה תמנו:  כמה מהנשים החרדיות לא מרוצות? תודה שדייקת אותי

דניאל פרידמן: לא עשינו סקר ממשי

פנינה תמנו: אז זה הזמן

דניאל פרידמן: זה הזמן, את צודקת לחלוטין

פנינה תמנו: אם אתם עמותה עם כסף, אז זה הזמן

פנינה תמנו:  אם לא, העמותות העשירות יותר צריכות לעזור להן

פנינה תמנו:  זה לא שהעמותות עשירות

פנינה תמנו:       אולי משרד הפנים צריך לעשות את זה

דניאל פרידמן: נכון

דניאל פרידמן:  אנחנו עובדות בשיתוף פעולה עם הרבה ארגוני נשים

דניאל פרידמן:  אני רוצה לספר על ניסיונות שכבר נעשו בעבר ונכשלו

דניאל פרידמן:  למשל, בירושלים

דניאל פרידמן:  אני לא אזכיר שמות כי אני לא יודעת מי מעוניינת שיזכירו אותה ומי לא

דניאל פרידמן:  אישה חרדית מקהילה מאוד מיינסטרימית רצה ברשימה כללית כי כמובן ברשימות החרדיות לא נתנו

דניאל פרידמן:  זה היה ב-2013

דניאל פרידמן:  היא פשוט נאלצה לפרוש מהמרוץ בעקבות איומים ולחצים כבדים

דניאל פרידמן:  איימו עליה שיפטרו את בעלה מהעבודה, נעיף את הילדים מהמוסדות

דניאל פרידמן:  היא נאלצה לפרוש למרות כל הרצון הטוב ולמרות שהיתה חלוצה

דניאל פרידמן:   פשוט איימו עליה וזה היה המצב

דניאל פרידמן:       יש נשים שהוצבו במקומות לא ריאליים ברשימות כלליות אז גם, עם כל הרצון הטוב, לא יצא מזה כלום

דניאל פרידמן:  יש אישה שרצה באלעד ב-2013

סימון דוידסון: אפשר להזכיר את שמה

סימון דוידסון:  היא תותחית ומגיע לה שנגיד את שמה, מיכל צ'רנוביצקי

סימון דוידסון:  פורצת דרך

דניאל פרידמן: פורצת דרך ברמות אחרות

דניאל פרידמן:  לפני 10 שנים, בכלל מי חשב על זה? מפלגה שמורכבת רק בנשים והיא חרדית לחלוטין

פנינה תמנו: נשמח לארח אותה בוועדה

סימון דוידסון: אני ממליץ בחום

פנינה תמנו: אני בטוחה שזאת גם לא דרך פשוטה

דניאל פרידמן: היא סיפרה עד כמה הדרך לא היתה פשוטה

דניאל פרידמן:  זה עצוב שהיא לא הצליחה לעבור את אחוז החסימה

דניאל פרידמן:  הקמפיין, שהוא קשה לכל מפלגה, היה קשה לה פי שניים אם לא יותר

דניאל פרידמן:  לא נתנו לה לפרסם תמונות, בטח שלא עם נשים וגם בלי נשים היו קורעים לה את המודעות

דניאל פרידמן:  עיתונים חרדיים לא נתנו לה לפרסם

דניאל פרידמן:  תחנות רדיו חרדיות לא נתנו לה לפרסם

דניאל פרידמן:  אי-אפשר היה בכלל להגיע לקהל היעד

פנינה תמנו: מה את מאמינה שצריך לקרות ומה את מאמינה שיהיה?     

דניאל פרידמן: אני מאמינה שמאז עברו 10 שנים ויש מקום לניסיונות נוספים

דניאל פרידמן:  אני יכולה להגיד כאן שאבישי כהן מירושלים, חבר מועצת העיר, הקים מפלגה של חרדים עובדים והוא הצהיר שהוא מכניס אישה לרשימה

דניאל פרידמן:  זה באמת חסר תקדים

פנינה תמנו: באיזה מספר?     

דניאל פרידמן: זה עוד לא ברור

פנינה תמנו: זאת הרשימה החרדית הראשונה שמכניסה אישה?     

דניאל פרידמן: כן

דניאל פרידמן:  זה אמור להיות גם במקום ריאלי

פנינה תמנו: שאפו לאבישי כהן

דניאל פרידמן: ממש שאפו לאבישי

פנינה תמנו: זה היה אמור להיות מובן מאליו

פנינה תמנו:  חבל שצריך את הנחשון הראשון שעושה את זה

דניאל פרידמן: נכון, חד משמעית

דניאל פרידמן:  אני ממש מקווה שהאישה הזאת תהפוך את הניסיון הזה להצלחה ושבעקותיה יבואו נשים נוספות

פנינה תמנו: מי מנכ"לית הארגון?     

דניאל פרידמן: אסתי שושן

פנינה תמנו: כל הכבוד, אני גאה בכן, איזו מדהימות

דניאל פרידמן: תודה, איזה כיף

פנינה תמנו: לא לוותר

דניאל פרידמן: יש לי שורה תחתונה מאוד חשובה

דניאל פרידמן:  נניח שתהיה האישה הזאת והלוואי שיהיו עוד 10 נשים

דניאל פרידמן:  כל עוד אין לנו בסיס חזק מהמדינה, מי אמר לנו שלא יבואו ויאיימו?     

פנינה תמנו: מה אתן צריכות?     

דניאל פרידמן: לציבור החרדי אין רשתות חברתיות אבל יש להם מספיק דרכים, ברוך ה', לעשות שיימינג

דניאל פרידמן:  הנשים האלה יכולות ליפול

פנינה תמנו: צריך את משרד הפנים שיהיה בקשר מאוד הדוק עם המשטרה בכל מה שקשור בדבר הזה

דניאל פרידמן: חד משמעית

קריאה: יש מצלמות אבל לא קורה עם זה כלום

קריאה:  אולי כדאי לפנות למשטרה ולברר למה כלום לא קורה עם זה

דניאל פרידמן: נכון, אבל אני רוצה שנלך עוד יותר אחורה

דניאל פרידמן:  במקום למנוע את הבעיות האלה, מראש שיהיה משהו שיחייב כל מפלגה בכל מועצה, לא משנה חרדית או חילונית, שיהיה ייצוג שוויוני לנשים

דניאל פרידמן:  לא יודעת אם 50/50 אבל משהו שיהיה מעוגן בחוק

פנינה תמנו: למימון לפחות, את צודקת

פנינה תמנו:       אני רוצה לברך אותך, ראשת העיר יהוד, יעלה מקליס שהגעת לדיון

פנינה תמנו:  תודה לספי שדאגת שתהיה כאן

פנינה תמנו:  גם חברה וגם תותחית

יעלה מקליס: אני רק אומר שאני מתנצלת על האיחור

יעלה מקליס:  אני קופצת מוועדת הפנים לוועדת הכנסת

יעלה מקליס:  רציתי להסביר שאנחנו פה בוועדת הכספים נלחמים נגד קרן הארנונה

יעלה מקליס:  מאוד מתסכל, מאוד קשה, אבל מאחר ושרון צריכה ללכת אז ברשותך אני אמשיך אחרי

שרון ניר: אני מתנצלת, אני פשוט באמצע הצבעות בוועדת תקציב הביטחון, שזה דבר מאוד חשוב אבל היה לי חשוב להגיע לכאן

פנינה תמנו: תודה שאת כאן

פנינה תמנו:  אני יודעת כמה את מסורה לנושא הזה

שרון ניר: בהחלט

שרון ניר:  ככל שזה נוגע לרשויות המוניציפאליות הנושא הזה הוא סופר חשוב

שרון ניר:  צריך להגיד ביושר שעל אף שהנשים הן 51% מהאוכלוסייה ויש התקדמות בלא מעט מהערוצים, בכל הנושא של הרשויות המוניציפאליות אנחנו פשוט לא מתקדמים אלא אפילו קצת בנסיגה ומדשדשים במקום

שרון ניר:  זה פחות או יותר המצב שאנחנו מצויים בו

שרון ניר:  להבנתי, יש פה כמה דברים שעליהם אנחנו צריכים לשים את הזרקור

שרון ניר:       ככל שמדובר בנשים ברשויות מקומיות ובנשים בכלל, יש חסמים ועל החסמים האלה צריך לדבר

שרון ניר:  יש חסמים מבניים ויש חסמים פסיכולוגיים

שרון ניר:  אני חושבת שקודם כל נפתור את התרבות, את ההבנה ונבין שבמקומות שבהם אנחנו נאייש נשים והן תגענה למוקד קבלת החלטות, אלה מקומות שבהכרח תהליכי קבלת ההחלטות בהם ישתפרו

שרון ניר:  בהכרח הרשויות המקומיות האלה יצעדו קדימה

שרון ניר:  בהכרח, גיוון השיח יהיה הרבה יותר טוב כי יהיו נשים במוקדי קבלת ההחלטות

שרון ניר:  כשהאוכלוסייה תבין את זה והבוחרים יבינו את זה, כך נהיה במקום יותר טוב

פנינה תמנו: תודה

שרון ניר: דיברתי דקה, לא?     

פנינה תמנו: שרון

שרון ניר: ברצינות, דיברתי דקה

פנינה תמנו: סליחה

פנינה תמנו:  אני שומעת ואת אומרת דברי טעם

שרון ניר: אז תני לי לסיים את הרעיון

פנינה תמנו: נא להתכנס לסיום כי רציתי להגיד לך משהו

פנינה תמנו: בואו נשים דברים פרקטיים על השולחן

פנינה תמנו: שרון, דקה

פנינה תמנו:  הגיעו לכאן מנכ"לים והמנכ"לית שלכם לא הגיעה

פנינה תמנו:  הדיון הזה היה מיועד לכך שיגיעו המנכ"לים

פנינה תמנו:  ישראל ביתנו לא הגיעו, אני לא יודעת למה

שרון ניר: עם כל הכבוד, אני רוצה להגיד למנכ"לים גם דברים שאנחנו עושים

פנינה תמנו: אני שוב אומרת לך, אנחנו לא בהתנגחות

שרון ניר: אני ואת אף פעם לא בהתנגחות, בטח לא בנושאים כאלה

פנינה תמנו: הייתי רוצה לראות את המנכ"לית שלכם

פנינה תמנו:  מילא, המנכ"לים של מפלגת השלטון או מפלגות החרדים

שרון ניר: 	אני רוצה לומר לך כמה דברים היות והעלית את זה

שרון ניר:  מפלגת ישראל ביתנו מחויבת

שרון ניר:  מתוך 12 ברשימה הארצית יש לנו 6 נשים

שרון ניר:  אנחנו מחויבים לנשים

שרון ניר:  יש לנו נשים ברשויות מקומיות

שרון ניר:  אני חושבת שהנושא הזה צריך להיות בקדמת הבמה אצל כל המנכ"לים

שרון ניר:       אני רוצה להגיד מה אנחנו עושים

שרון ניר:  אחד, יש את העניין של עבודת שטח ועידוד המצביעים לבחור בנשים ולעזור להן להרכיב רשימה וגם לעשות סקרים

שרון ניר:  אפילו שאנחנו נמצאים כבר בחודש מאי והבחירות בחודש נובמבר, זה חלק מהעניין

שרון ניר:  זה חלק מהמעטפת המפלגתית

שרון ניר:  אנחנו נמצאים שם

שרון ניר:  אנחנו בעניין הזה עוזרים לנשים גם בהיבט של עבודת שטח וגם בהיבט של לקדם נשים למוקדי קבלת החלטות

שרון ניר:       דבר נוסף, כדי להפוך את זה לפרקטי

שרון ניר:  יש עכשיו הרבה מאוד מחאות

שרון ניר:  המחאות האלה הן גם מחאות של נשים

שרון ניר:  במחאות האלה צומחת הנהגה נשית

שרון ניר:  אנחנו רואים אותה כל מוצאי שבת ברחובות

שרון ניר:  אני נמצאת בהפגנות כמעט כל סוף שבוע ואני אומרת מהמקום הזה, שצריך לקחת נשים שיש להן חסם וחושבת שלא יצליחו ולעזור להן לדחוף

שרון ניר:  זה בדיוק המקום של המפלגות ואנחנו לגמרי שם

פנינה תמנו: לפרקטי, מה שחשוב לנו זה שתעבירי מסר למנכ"לית שלך

פנינה תמנו:  המנכ"לים ייפגשו ואנחנו אומרים שלפחות על החלק הזה שכן משתמש במימון של המפלגות מהשלטון הארצי, הם יכולים להגיע לסוג של הבנה והסכמה איתם שהם מעודדים

פנינה תמנו:  אלה מפלגות שרואות בשוויון ערכי חשוב והכרחי

פנינה תמנו:  היא תיכנס לפגישה הזאת ותשב איתם

פנינה תמנו:       עכשיו אמרו לי שהיא לא הרגישה טוב והיתה הראשונה לאשר

שרון ניר: לגמרי, אנחנו נמצאים שם

שרון ניר:  אני רק אגיד משפט אחרון

שרון ניר:  אני חושבת שכולנו צריכים להעביר מכאן מסר חד וברור לנשים

שרון ניר:  נשים שרוצות להגיע ולהיות חלק מהרשימות, אנחנו נעזור להן במפלגות

שרון ניר:  אני אומרת את זה בשם מפלגת ישראל ביתנו

שרון ניר:  נשים בקדמת הבמה זאת חברה מוצלחת יותר, טובה יותר, חברה שיש בה אפשרות לקדם תהליכי קבלת החלטות בצורה יותר טובה

שרון ניר:  נשים שרואות בי ובמפלגת ישראל ביתנו כתובת, מוזמנות לפנות אלינו, גם אלי וגם למנכ"לית המפלגה ואנחנו לגמרי שם

ענת טהון אשכנזי: אני רק מבקשת להוסיף

ענת טהון אשכנזי:  מכיוון שעלה הנושא של כמה סיעות בת רצות בצירוף למפלגות

ענת טהון אשכנזי:  ד"ר פינקלשטיין מהמכון הישראלי לדמוקרטיה בדק את זה

ענת טהון אשכנזי:  453 מפלגות היו סיעות בת ב-2018 מתוך 1,939

ענת טהון אשכנזי:   זה אומר, סדר-גודל של 23%

ענת טהון אשכנזי:  זה אומר שרבע מהסיעות שרצו ב-2018 ניזונו מהפרורגטיבה של המפלגות ומהאג'נדה ולכן יש פה הרבה מקום ומשמעות להשפיע

פנינה תמנו: יעלה מקליס, בבקשה

תמר קידר: סליחה, כמי שמועמדת, מדברים עלי

תמר קידר:  הכי טוב שתשמעו מה אני מרגישה

פנינה תמנו: גברתי המועמדת, אני אשמח לשמוע מה את מרגישה

פנינה תמנו:  יש גם את אורית שאני מאוד רוצה לשמוע אותה

פנינה תמנו:  עדיין, לא שכחתי אותך, תיאזרי בסבלנות

פנינה תמנו:  האמיני לי, לנהל אני יודעת

פנינה תמנו:  גם היא מועמדת

יעלה מקליס: כן, פעם שלישית

יעלה מקליס:       גברתי היושבת-ראש, אני מודה על הדיון ועל עצם העלאת הנושא לדיון

יעלה מקליס:  אחרי שבוע שאני פה בכנסת אני מודה גם על איכות הדיון

יעלה מקליס:  בתור אישה, ראשת עיר וכנבחרת ציבור אני מזועזעת מצורת התנהלות הישיבות פה בכנסת

יעלה מקליס:  העליתי אתמול את הנושא בשיא הלחץ ובשיא הסערה וכן אמרתי דברים מכובדים ומנומסים וכן נתתי את הכבוד לכל אחד

יעלה מקליס:  לצערי, הכנסת הזאת היא דוגמה רעה לאיך שהמדינה הזאת צריכה להתנהל

יעלה מקליס:       אני בטוחה שאם היו יותר נשים מנהלות פה בכנסת, זה היה נראה אחרת

יעלה מקליס:  לא הייתי מרשה לעצמי, לא בבית, בטח לא במועצת העיר ובטח לא בעירייה אותה אני מנהלת כבר 9

יעלה מקליס: 5 שנים, לנהל את הדברים בצורה שהם מתנהלים פה

יעלה מקליס:  חוסר כבוד לנו התושבים, חוסר כבוד לנו האזרחים

יעלה מקליס:  העובדה שיש כל-כך מעט נשים באה לידי ביטוי

יעלה מקליס:  אני רואה איך הנשים, לא משנה אם הן מהקואליציה או מהאופוזיציה, איך הן מדברות, איך הן שואלות ואיך הן מציגות את העניין, לעומת איך הגברים מתנהלים

יעלה מקליס:  זה ביזיון איך שאתם מנהלים את המדינה הזאת

יעלה מקליס:  זה לא קשור לאופוזיציה ולקואליציה, זה קשור למינימום שאני כאימא וכסבתא מבקשת הילדים שלי ומהנכדים שלי, מינימום כבוד הדדי ואהבת האדם

יעלה מקליס:  אפשר לא להסכים, אפשר אפילו לחלוק, אפשר אפילו אחד לשני להגיד את הדברים הקשים ביותר

יעלה מקליס:       גם כשהייתי עורכת דין והופעתי בבית משפט, עומדים שני צדדים אחד מול השני ואחד לא מסכים עם השני, אבל יש כבוד

יעלה מקליס:  יש אדוני, יש גברתי, יש כבוד הדדי, יש התייחסות לשופט

יעלה מקליס:  אתם יודעים, אפילו מדי המשפט הם גם סוג של כבוד, כי אם אתה בא עם גלימה אתה מכבד את עצמך ואתה מכבד את המוסד שבו אתה נמצא

יעלה מקליס:       אני מרגישה מבוישת

יעלה מקליס:  לגופו של עניין, הנושא של קרן ארנונה שפוגע בכל אחד ואחד מאיתנו כתושב שלוקחים לנו כסף אחרי שאנחנו עושים מאמץ כל-כך גדול לאזן את התקציבים של העיריות שלנו

יעלה מקליס:  אנחנו עושים תכנון ארוך טווח וכל פעם מחדש מוצאים סיבה לפגוע לנו בתכנון

יעלה מקליס:       אז בכל הדברים האלה, קודם כל, צריך לדבר על דרך ארץ

יעלה מקליס:  גם במורשת ישראל דרך ארץ קדמה לתורה ואני מרגישה שאין

יעלה מקליס:       סליחה שדיברתי מדם ליבי

פנינה תמנו: אין לך מה להתנצל

פנינה תמנו:  את אמרת את האמת לאמיתה, שלצערי כל עם ישראל יודע ורואה

פנינה תמנו:  אני אומרת לך את זה כחברת ועדת האתיקה של הבית הזה

פנינה תמנו:  גם אזרחים מן המניין יכולים להגיש תלונה לוועדת האתיקה

פנינה תמנו:  אנחנו אמורים להיות מודל לחיקוי לילדי ישראל

יעלה מקליס: יושבים ראשי רשויות בישיבה

יעלה מקליס:  ברור שלא כולם יכולים לדבר אבל תנו לכמה מהם לדבר

יעלה מקליס:  גם היום, עכשיו, לא נותנים לדבר

יעלה מקליס:  אנחנו לא מייצגים את עצמנו

יעלה מקליס:  אני מייצגת 34,000 תושבים שהם תושבי מדינת ישראל, משלמים רובם מיסים, הולכים לצבא

יעלה מקליס:  מגיע להם שקולם יישמע

פנינה תמנו: קודם כל, את תמיד מוזמנת לכאן

פנינה תמנו:  נזכיר שהיא גם יו"ר הוועדה לקידום מעמד האישה בשלטון המקומי

פנינה תמנו:  אני רואה אותך כשותפה לכל דבר שיתרום ויקדם את ענייני המגדר

פנינה תמנו:  אני מודה לך

יעלה מקליס: אני רוצה רק לדבר לגופו של עניין

יעלה מקליס:  אנחנו 14 ראשות רשויות

יעלה מקליס:  בעקבות זה שתרמנו את מטי לכנסת אנחנו עכשיו פורום ה-14 ולא פורום ה-15

יעלה מקליס:  מי שיודע חשבון, אנחנו פחות מ-5% מראשי הרשויות במדינת ישראל, דהיינו, 14 מתוך 258 רשויות

יעלה מקליס:  זאת שערורייה גדולה

יעלה מקליס:  אבל כל אחת מאיתנו עושה את המיטב לייצג בנאמנות ובשליחות אמיתית את התושבים שלה ובוודאי את הנשים שביישוב שלה ואת הנשים שבמדינת ישראל

יעלה מקליס:       לפיכך, אנחנו התגייסו כולנו לעזור ולהיות מנטוריות של מועמדות שרוצות להצטרף למסגרת החשובה הזאת

יעלה מקליס:  יש לנו גם פורום משלנו שנקרא פורום ה-14 ואנחנו נפגשות מתוך פעם

יעלה מקליס:  אין כמו אחוות נשים כדי לחזק את כולם

יעלה מקליס:  אין כמו מנטורית אישה שתעזור להתמודד עם הבעיות שאיתן את מתמודדת

יעלה מקליס:       אני רוצה לקרוא מפה לחברי הכנסת, האל"ף בי"ת זה הנושא של התקצוב, העזרה והסיוע

יעלה מקליס:  ההתמודדות לראשות העיר היא מועמדות קשה, גם מבחינת הכסף וגם מבחינת החשיפה

יעלה מקליס:  היום בעידן של הרשתות החברתיות כל אחד הוא כתבנו וכל אחד מומחה, יודע ויש לו מה להגיד

יעלה מקליס:  שני הדברים הללו הם אתגרים מאוד גדולים של כל מועמדת

יעלה מקליס:  אגב, כל מועמד מתמודד איתם אבל לנשים יותר קשה

יעלה מקליס:       נפלה בחלקי הזכות שאני יכולה להרשות לעצמי לא להיות תלויה באף אחד, אבל רוב המתמודדות אינן כאלה

יעלה מקליס:  העתיד של חברה ישראלית בריאה ואיכותית זה שיהיו יותר נשים במוקד קבלת ההחלטות

יעלה מקליס:  פה אני קוראת גם לכם, אבל גם לחברי הכנסת, ככל שזה אפשרי, התוספת שיש לנו בתקציב של 9% הוא טיפה בים

יעלה מקליס:  אני אסבר את האוזן

יעלה מקליס:  היום לרוץ לראשות עיר קטנה כמו שלי אתה לא יכול פחות מ-600,000 שקלים

פנינה תמנו: למה 9%?     

יעלה מקליס: סליחה, 15%

יעלה מקליס:  9% זה לראשות העיר, אבל זה לא מספיק

יעלה מקליס:  לערים גדולות צריך יותר

יעלה מקליס:       המימון המפלגתי בנוי לפי מספר המנדטים שאתה תשיג

יעלה מקליס:  כלומר, את פה מהמרת על כמה מנדטים תקבלי, פלוס התוספת של ייצוג נשי

יעלה מקליס:  זאת שיטת תקצוב שיוצרת אי ודאות מטורפת בבסיס שלה

יעלה מקליס:  בוודאי לנו כנשים שידוע שאנחנו שונאות סיכון

יעלה מקליס:  אנחנו יותר מחושבות ושקולות

קריאה: בגלל זה אנחנו גם כלכלניות יותר טובות

יעלה מקליס: נכון

יעלה מקליס:  אנחנו לא רק כלכלניות, אנחנו יכולות לעשות הכול

יעלה מקליס:  לכן חשוב הנושא הזה של התקצוב והנושא של אחוות נשים

יעלה מקליס:  אין לי מושג איפה את מתמודדת ועל מה את מתמודדת ומול מי את מתמודדת, אבל את מוזמנת להיעזר בנו

יעלה מקליס:  יש פה גם קבוצה של עמותות וארגוני נשים שתומכות ועוזרות ותיעזרי בהם

יעלה מקליס:  זה מאוד חשוב ועוזר

יעלה מקליס:  תודה לכולם

יעלה מקליס:  הנושא חשוב לי אבל יש לי עוד מחויבות בוועדה אחרת

פנינה תמנו: עורכת דין תמר קידר

פנינה תמנו:  אני מבקשת שכל אחד ידבר דקה או שתיים

תמר קידר: אני מדברת כמישהי שרוצה להיות מועמדת אבל עדיין לא מועמדת

פנינה תמנו: 	אמרת שאת מועמדת

תמר קידר: אני אסביר

תמר קידר:  אני פעילה ציבורית הרבה שנים בעיר אשקלון

תמר קידר:  אני יודעת שצריך לשפר את המצב של התושבים וגם את הביטחון האישי לנשים

תמר קידר:  אין חדר אקוטי לנשים, אין מעונות לנשים נפגעות אלימות מינית, אין תעסוקה איכותית לנשים, אין קידום נשים לדירקטוריונים במשרות מפתח

תמר קידר:  למשל, הנושא של גידול ילדים, הצרכים שלהם, הרווחה שלהם, החינוך

תמר קידר:  שכר לסייעות, גננות, מורות

תמר קידר:  אישה כראשת עיר, אני יודעת בוודאות שנשים יקדמו את זה ויפעלו למען זה

תמר קידר:  אלה הנושאים שבנפשנו

תמר קידר:  זה כולל גם נשים חרדיות ונשים שהן במיעוט סקטוריאלי כזה או אחר

תמר קידר:       אפשר לשנות מהלכים לא רק דרך הליכים משפטיים שאני עושה אותם

תמר קידר:  למשל, הגשתי עתירה לבג"ץ למיגון העיר אשקלון בחודש דצמבר

תמר קידר:  אבל זה הליך משפטי

תמר קידר:  כשאת במקום של סמכות ואחריות את יכולה לשנות לטובת האנשים והנשים בעיר שלך

תמר קידר:       עכשיו אני חושבת להתמודד אבל יש חסמים

תמר קידר:  אני אומרת לך על עצמי

תמר קידר:  קודם כל, את לא מאמינה בעצמך

תמר קידר:  אולי אני לא מתאימה? אולי יש אנשים שמתאימים יותר ממני? יש גם חסמים פסיכולוגיים

תמר קידר:  כן, יש את כל הפורומים כאן שאני מכירה ועובדת איתם והם עוזרים בקטע הפסיכולוגי

תמר קידר:       אבל לגבי החסם העיקרי, אני מביאה כאן הצעה על השולחן: תיקון חוק הבחירות מימון בחירות

תמר קידר:  תיראי מה אני מראה לך - - -      

פנינה תמנו: אין לנו זמן ולכן אני אשמח לקבל - - -      

תמר קידר: שתי שניות

תמר קידר:  יש את הנושא של הערבות של 110% שאת חייבת לתת, לקבל הלוואה של מנדט אחד

פנינה תמנו: זה לכל מועמד, לא רק נשים

תמר קידר: תורידו את זה לאישה

תמר קידר:  תורידו את החסם הזה לאישה שמתמודדת

פנינה תמנו: אני פחות מסכימה עם זה

פנינה תמנו:  אם דורשים ממועמד ערבות אז גם מאישה

פנינה תמנו:  צריך למצוא פתרונות אחרים

תמר קידר: זה בדיוק החסם שמונע

תמר קידר:  תני לי של מנדט אחד, אני לא מבקשת עשרה מנדטים

תמר קידר:       שניים

תמר קידר:  אם אני כבר רצה ברשימה חדשה כאישה

תמר קידר:  אם אני רצה דרך מפלגה, יש מגבלה של 2,500 שקלים שאני יכולה לקבל

תמר קידר:  אני לא יכולה לקבל את כל ה-5,000 שאחרים מקבלים

תמר קידר:  אז תנו לי

תמר קידר:  אם אני רשימה חדשה ומתמודדת - - -      

פנינה תמנו: אמרת בהתחלה שאת מועמדת ואת לא מועמדת

פנינה תמנו:  אני מאחלת לך להיות מועמדת

תמר קידר: אני צריכה להחליט

פנינה תמנו: את אומרת דברי טעם

פנינה תמנו:  אני מבקשת שתעלי על הכתב ותשלחי לי את כל ההצעות

פנינה תמנו:  אנחנו נבדוק סעיף סעיף מה אפשר לעשות

פנינה תמנו:   אנחנו קצרים בזמן

פנינה תמנו:       אורית גוטמן, בבקשה

פנינה תמנו:  אני מאוד שמחה שהגעת

פנינה תמנו:  אמנם לא נבחרת אבל מבחינתנו את מנצחת

שאול גוטמן: בדקה וחצי אנסה לחבר אתכם לעולם קצת אחר, לשטח

שאול גוטמן:  לפני כשבועיים התקיימו בחירות במועצה אזורית יואב

שאול גוטמן:  התמודדתי מול 6 גברים, גאווה גדולה

שאול גוטמן:  אני רגע רוצה לספר סיפור הצלחה וזאת ממש לא הזכייה

פנינה תמנו: לא להפריע

פנינה תמנו:  אני מבקשת לא להגיע באמצע דיון

פנינה תמנו:  זה סתם מפריע

פנינה תמנו:  יש כל-כך הרבה ארגונים גדולים ואף אחד לא צריך להרגיש מקופח

פנינה תמנו:  שדולת הנשים עדיין לא דיברו, המכון לדמוקרטיה עדיין לא דיברו, משרד הפנים עדיין לא דיברו

פנינה תמנו:  אנחנו קצרים בזמן ואנחנו נותנים לזה שעתיים

שאול גוטמן: בסיפור הצלחה מדובר בעצם על גופים מדהימים שליוו אותי מהרגע שהתחלתי לצאת לדרך

שאול גוטמן:  פורום 31, עמותת כן, הקורס שעברתי של ראשות הרשויות שהכין אותי לרגע הזה

שאול גוטמן:  לפני כשבועיים התקיימו הבחירות והפסדתי באחוז אחד, 31 קולות, מלעלות לסיבוב השני

שאול גוטמן:  התמודדתי מול תת אלוף, בחור מאוד מרשים, מול ממלא מקום ראש המועצה ובאמת היה מאבק צמוד

שאול גוטמן:  כל המתנות האלה בדרך אלה המתנות שצריכות לעבור בשטח

פנינה תמנו: כל הנשים שתמכו בך

פנינה תמנו:  אחת מהן חברה מאוד טובה שלי, שלא הפסיקה לסמס לי כל היום

פנינה תמנו:  אפרופו, זה נשים שתומכות בנשים

שאול גוטמן: ביום הבחירות הגיעו ללוות אותי נשים מבית שאן, ממצפה רמון

שאול גוטמן:  באמת פתחנו נטוורקין מטורף של נשים שמתמודדות והן גם עכשיו איתי

שאול גוטמן:       אני רוצה רגע לפנות אליכם המנכ"לים

שאול גוטמן:  אני רוצה לבקש בקשה

שאול גוטמן:  שלושה דברים צריך לעשות כדי שנשים ירוצו

שאול גוטמן:  אחד, זה לתמוך בהן בפומבי

שאול גוטמן:  לא באוזן, לא ללחוש אני תומך אלא לצאת החוצה ולהצהיר שמאמינים באישה שהיא יכולה לעשות את זה

שאול גוטמן:  הדבר השני, לסייע כלכלית

שאול גוטמן:       עוד חמש שנים ארצה להתמודד שוב

שאול גוטמן:  אני אצטרך לשכנע את בן זוגי היקר, המפרנס העיקרי בבית, שאני ראויה ויכולה לעשות את זה הפעם

שאול גוטמן:  זה יהיה הרבה יותר קשה מהפעם הראשונה

שאול גוטמן:  אני לא אוכל לעשות את זה עם הסכום האדיר שהפסדתי כרגע

שאול גוטמן:  שוב, פשוט היינו 7 מתמודדים ולא הגענו ל-20% לא כי לא יכולנו

שאול גוטמן:  רק המועמד היחיד שעלה קיבל 21%

שאול גוטמן:       השורה התחתונה, אנחנו צריכות את עזרתכם כלכלית

פנינה תמנו: רגע, רק מועמד אחד - - -      

שאול גוטמן: לא, יש שני מועמדים שעלו לסבב ב', רק אחד עבר את ה-20%

ערן חרמוני: במועצות אזוריות אנחנו בכלל לא מעורבים

ערן חרמוני:  אנחנו פונים למחוקקים שישנו את החוק ויאפשרו לנו לסייע גם במועצות אזוריות

פנינה תמנו: שם בכלל אי-אפשר לסייע?     

איל בן ראובן: במועצות אזורית כלכלית אי-אפשר

פנינה תמנו: אתם רוצים להיות מעורבים? תביאו הצעות חוק

פנינה תמנו:  יש לכם יועצים משפטיים

פנינה תמנו:  תגישו לנו הצעת חוק ואנחנו נגיש אותה

ערן חרמוני: צריך להגיד שהמפלגות לוקחות על עצמן תפקיד מאוד חשוב

ערן חרמוני:  כמו שכולם פה אומרים, זה עולה הרבה כסף ואז אנשים צריכים לקחת מהבית הפרטי שלהם את הסיכונים האלה

ערן חרמוני:  באות המפלגות ולוקחות על עצמן את הסיכונים

ערן חרמוני:  אנחנו יודעים שהמפלגות עצמן נמצאות בתקופה לא פשוטה אחרי 5 מערכות בחירות והן צוברות גירעונות על גירעונות

ערן חרמוני:  לכן אמרתי שלנושא של הגזר הכלכלי יש משמעות אפקטיבית לתוצאות

ערן חרמוני:  סליחה שהתפרצתי

שאול גוטמן: אתה צודק ערן ואנחנו צריכות אתכם שם

שאול גוטמן:       הדבר האחרון

שאול גוטמן:  אנחנו צריכות להביא את הגברים לשולחן

שאול גוטמן:  זאת אולי אמירה מובנת מאליה אבל היא לא

שאול גוטמן:  קשה מאוד לשכנע גברים להצביע לאישה ולא לתת אלוף, זה קשה מאוד

שאול גוטמן:  אנחנו חמודות, מקסימות, נהדרות, אנחנו לא יושבות - - -      

פנינה תמנו: צובטים אותנו

שאול גוטמן: בדיוק

שאול גוטמן:  כשריססו לי את השלטים, הנשים היו מזועזעות

שאול גוטמן:  אני רגע מכלילה, אני יודעת, אבל מביאה לכם את השטח

שאול גוטמן:  הגברים אמרו לי, אל תתייחסי לזה כי יגידו שזה הטיקט היחיד שיש לך

שאול גוטמן:  תודה

פנינה תמנו: תודה רבה לך

פנינה תמנו:  שרון בריק, מנכ"לית "קולך"

שרון בריק-דשן: אני רוצה להתייחס למי שיושבים במועצות ובמליאות

שרון בריק-דשן:  התייחסות ראשונה וקצרה היא גם התייחסויות למועצות הדתיות

שרון בריק-דשן:  גם זה חלק מהרשות, גם פה יש אפשרות של השפעה

שרון בריק-דשן:  נכון לתיקון בנהלים מ-2017, אז מועצה דתית שיש בה 5 אנשים, צריך 20% נשים לפחות ובמועצה גדולה יותר זה 30% לפחות

שרון בריק-דשן:  אבל המספרים האלה כבר לא רלוונטיים להיום

שרון בריק-דשן:  בג"ץ לאה שקדיאל היה ב-1988 ואנחנו כל-כך רחוקים מלראות 50%

שרון בריק-דשן:  זה סעיף נוסף לנושא הבחירות לרשויות

שרון בריק-דשן:       דבר שני

שרון בריק-דשן:  אני רוצה להתייחס קצת למה שקורה בירושלים ועוד פעם להתייחס לשולחן העגול של המועצה שבה יושבים 17 נציגים חרדים ו-14 נציגים לציבור הכללי, מתוכם 6 נשים

שרון בריק-דשן:  כלומר, בירושלים 6 נשים מייצגות חצי מיליון תושבים

שרון בריק-דשן:  אני חושבת שזה מחדל ולא יכול להמשיך

שרון בריק-דשן:       בפעילות שלנו בירושלים בשיתוף של כמה ארגונים אנחנו פועלות בשלושה ערוצים: גם לזהות עוד מועמדות וללוות אותן וכבר דיברנו פה על החסמים ואני לא אוסיף על זה

שרון בריק-דשן:       דבר שני

שרון בריק-דשן:  לקבוע את סדר-היום של הבחירות

פנינה תמנו: בעיקר בקרב ציבור הדתיות?     

שרון בריק-דשן: לא רק נשים דתיות

שרון בריק-דשן:  בוודאי שלנו כארגון דתי יש לנו אינטרס לראות יותר נשים דתיות מעורבות

שרון בריק-דשן:  תת הייצוג שלנו אפילו לא מדובר

שרון בריק-דשן:  מדובר על תת ייצוג של חרדיות וערביות ואף אחד לא מדבר על תת ייצוג של נשים דתיות

שרון בריק-דשן:  אז דבר אחד זה לזהות את הנשים, לעודד אותן, ללוות אותן ולהעניק להן מה שהן צריכות במהלך המרוץ

שרון בריק-דשן:       הדבר השני, לקבוע את סדר-היום של הבחירות

שרון בריק-דשן:  על מה בוחרים בין המפלגות, בין הסיעות

שרון בריק-דשן:       הדבר השלישי, להוציא את המצביעים והמצביעות מהבית, בטח בעיר שבה אין בכלל שאלה מי יהיה ראש הרשות ולכן הבחירות עוסקות באמת רק בסיעות וקל לא לצאת מהבית

שרון בריק-דשן:       הערה אחרונה וזה עלה כמה פעמים

שרון בריק-דשן:  אחד הביטויים המעצבנים זה להגיד הכי טובות שיש ואתם נהדרות

שרון בריק-דשן:  כולנו בארגוני הנשים, אף אחת מאיתנו לא רוצה לראות שמישהי זוכה בתפקיד כי היא אישה

פנינה תמנו: נכון

פנינה תמנו:       נעמה, זה אליך

פנינה תמנו:  אני לא חושבת שאף אחת מאיתנו לא רוצה שמישהי לא טובה תתמודד

פנינה תמנו:  בסוף זה העתיד של הילדים שלנו, שלנו

פנינה תמנו:  זה לא הסיפור

שרון בריק-דשן: כשאנחנו אומרים הכי טובות שיש, כמו בכל תפקיד ותפקיד יש קריטריונים ויש התאמה ולא צריך להעלות או להוריד הרף כשמדובר בנשים

שרון בריק-דשן:  בוודאי שצריך שיטות של ריצ'רץ', תמריצים, תמיכות וכדומה, אבל בסוף, מי שתשב בתפקיד תהיה מי שטובה, ראויה ומתאימה

פנינה תמנו: זה תמיד הוויכוח בתוך העדפה מתקנת

פנינה תמנו:  העדפה מתקנת נועדה לתקן מציאות שלא תלויה באותו אדם מופלה אלא לתקן את המציאות המפלה

פנינה תמנו:  הכוונה היא לא להנמיך ציפיות מהמועמדים עצמם

מזל שאול: פנינה, אני חייבת להתייחס לזה

מזל שאול:  אנחנו כל הזמן מדברות על להכניס נשים ראויות

מזל שאול:  אני מאוד מצטערת, ברשות מקומית ובשלטון הארצי יש מלא גברים לא ראויים

פנינה תמנו: נכון, אנחנו לא צריכות להתנצל

פנינה תמנו:  מזל, אני לא נותנת לך לדבר כי כבר דיברת

פנינה תמנו: אלה אלון, מנכ"לית "אית"ך מעכי"

יגאל אלון: אנחנו השנה עובדות עם נשים בדואיות בנגב

יגאל אלון:  יש נשים שהתמודדו ב-2018 והן פרשו מהמרוץ בגלל שהן קיבלו מתקפות אישיות ברשתות

יגאל אלון:  אני חושבת שזה משהו שהוועדה מאוד יכולה לעזור בו, לגייס את האמצעים הנדרשים כדי להגן על נשים מתמודדות שמותקפות ברשתות

יגאל אלון:  זה בטוח יקרה

יגאל אלון:  זה אתגר גדול לנשים בדואיות להתמודד

יגאל אלון:  אנחנו גם נפעל בקמפיין בחברה הערבית כדי לעודד אנשים לקחת בחשבון את השיקול המגדרי כשהם מצביעים בבחירות

יגאל אלון:       אני רק רוצה להגיד עוד משהו חשוב שכדאי לשים אליו לב וזה הנושא של היועצות ברשויות המקומיות

יגאל אלון:  זה תפקיד מפתח שגם יכול להביא לזה שנשים ייוצגו ברשויות המקומיות ולהביא ליותר ייצוג נשים וגם שהייצוג שלהן יהיה יותר אפקטיבי

יגאל אלון:  ברגע שהיועצות באמת יצליחו לעשות את העבודה, יקבלו תקציב וידאגו לנשים, זה יעזור לחברות המועצה ליישם את המדיניות לטובת הנשים

יגאל אלון:  זה משהו שחשוב שהוועדה תידרש אליו

פנינה תמנו: את מדברת על הממונות בשלטון המקומי? כרגע הן עושות את זה וולונטרי בנוסף לעוד תפקיד

פנינה תמנו:  זאת סוגיה בפני עצמה, אני מתכוונת לקיים על זה דיון כאן בוועדה

פנינה תמנו:  אמרתי בדיון הקודם, כל פעם כשיש תפקיד שאמור לדאוג לקידום נשים זה בהתנדבות ועל הדרך

פנינה תמנו:       אני אשמח לקבל תשובה

פנינה תמנו:  האם רשויות במגזר הערבי או הבדואי באים לבקש תמיכה?     

יואב תאני: פחות מעורבים, כמעט ולא

יואב תאני:  דרוזים קצת יותר אבל - - -      

יגאל אלון: עשיתי בדיקה, כל המועמדים גברים

פנינה תמנו: השאלה האם גברים באים?     

יואב תאני: כמעט ולא

יואב תאני:  בעבר יותר והיום פחות

פנינה תמנו: נגה כץ, בבקשה

פנינה תמנו:  אני רק אומר

פנינה תמנו:  בדרך-כלל אני נותנת לראשי ארגונים

פנינה תמנו:  יפעת מכירה אותי היטב והיא לא פה

פנינה תמנו:  יש פה הרבה נשים שמחכות הרבה זמן ולא צריך להתרעם

נגה כץ: אני מודה לך על הדיון ועל רשות הדיבור

נגה כץ:  אני נמצאת כאן היום בשני כובעים

נגה כץ:  אני דוברת תנועת "אמונה", תנועת האישה הדתית לאומית וגם חברת מועצה בעיר מודיעין מכבים רעות, דתייה לאומית

נגה כץ:  דווקא בגלל השילוב הזה, כפי שאמרה שרון, אנחנו מאוד מעוניינים שיותר ויותר נשים דתיות יתמודדו הן במועצה וכמובן לראשות

נגה כץ:       בימים אלה אנחנו מקימות פורום של נשים דתיות

נגה כץ:  אנחנו בשלב של איתור הצרכים

פנינה תמנו: של הציונות הדתית?     

נגה כץ: כרגע אנחנו בציונות הדתית

פנינה תמנו: זאת פעם ראשונה?     

נגה כץ: יפה

נגה כץ:  זה פעם ראשונה?     

נגה כץ: זאת פעם ראשונה, אין כזה פורום

נגה כץ:  אנחנו ממש בקטע של לעבור בגוגל אחת אחת, מועצה מועצה, לאתר מי מכהנות, מפה לאוזן מי מעוניינת להתמודד

נגה כץ:  כרגע אנחנו מעבירים בין כולם שאלון צרכים

נגה כץ:  מעבר לדברים טכניים של תמיכות כספיות - - -      

פנינה תמנו: כמה יש כרגע מכהנות?     

נגה כץ: כרגע באזור ה-40 מהציונות הדתית

נגה כץ:  הופתעתי ותוך שבוע הגעתי ל-40

פנינה תמנו: לא מתמודדות, שכבר מכהנות

נגה כץ: הן מכהנות

נגה כץ:  39 נשים מכהנות

נגה כץ:  יש לנו במועצה אזורית שומרון, גוש עציון, בנימין, מודיעין, עמק חפר

פנינה תמנו: זאת כמובן ההזדמנות לברך את גלית שאול, ראשת מועצת עמק חפר

פנינה תמנו:  גם חברה ותיקה ופעילה

פנינה תמנו:  הקימה את בית הראשונות

נגה כץ: גם בפורום הזה אני מבקשת שכל מי ששומע בכלל על מועמדות שמתכוונות ואין לנו דרך להגיע אליהן, שיש להן בית ואנחנו מבקשות בסופו של דבר להציע להן חבילה של ארגז כלים

נגה כץ:  זה מייעוץ משפטי שאין להן את היכולת ועד ייעוץ פיננסי, איך מנהלים קמפיין בלי לפשוט את הרגל

פנינה תמנו: אתן מרגישות שיש צורך בעוד דיון קצר יותר אופרטיבי של שיתופי פעולה?     

נגה כץ: בהחלט

פנינה תמנו: תטכסו עצה

פנינה תמנו:  אם אתן צריכות דיון רק בשביל פגישת עבודה, נזמין עוד מנכ"לים את משרד הפנים ועוד גורמים

פנינה תמנו:  נמצא מקום שנותן לכם לעבוד ביחד

פנינה תמנו:       האם, למשל, אתם מבקשים מימון רק מהמפלגות של הציונות הדתית, או שאתן כן מגיעות למפלגות שבהן הצביון הוא לא בהכרח דתי?     

נגה כץ: אני ספציפית התמודדתי תחת הבית היהודי אבל היום זה כבר לא הבית היהודי כך שכרגע אין לנו מימון משום מפלגה

נגה כץ:  זה אחד החסמים הגדולים

נגה כץ:  אנחנו לא בוחלים

נגה כץ:  תנועת "אמונה" היא תנועה פוליטית, אין לנו שום עניין במפלגה כזאת או אחרת

פנינה תמנו: אמונה תומכת בפורום הזה?     

נגה כץ: לפורום עצמו אין קשר למפלגה

נגה כץ:  היא יכולה להיות דתית ולהתמודד ביש עתיד או גם עצמאית

נגה כץ:  אנחנו מנסים להיות א-פוליטיים בדבר הזה

נגה כץ:       אפשר ללמוד מניסיון

נגה כץ:  הסיפור של שילוב דתיות בצה"ל הוכיח את זה שדרך החיוב היא לאו דווקא זאת שתועיל אלא דווקא דרך התמרוץ

נגה כץ:  צריך לבחון איך עושים את זה בצורה חכמה

נגה כץ:  היום את יכולה לראות שבצה"ל הגענו תוך עשור מ-1,000 מתגייסות ל-3,000

נגה כץ:  אפשר אותו דבר לעשות פה על-ידי הנגשת מידע, תיווך ש"אמונה" יכולה לעשות וכמובן תמרוצים שזאת הכנסת והממשלה

נגה כץ:  כמובן קמפיין לעידוד

נגה כץ:       אני משהו שהרשות לקידום מעמד האישה עובדת עליו בימים אלה

נגה כץ:  התמרוץ החיובי הוא זה שיביא לשינוי

פנינה תמנו: אני אומרת למנהלת הוועדה שחסר לי סביב השולחן ייצוג של נשים ערביות

פנינה תמנו:  "אית"ך מעכי", אני יודעת שאתם עושים עבודה אינטנסיבית

פנינה תמנו:  אמנם אני לא עאידה תומא סלימאן אבל אנחנו צריכות למצוא את הדרך כדי שיבינו שזה הבית שלהן

פנינה תמנו:  דווקא יכולים לצאת מפה שיתופי פעולה

קריאה: אולי לעשות דיון מיוחד על זה בגלל שהסיפור של הערביות והדרוזיות הוא סיפור אחר

קריאה:  זאת בעיקר הצבעה חמולתית וזה אתגר גדול מאוד

פנינה תמנו: כן, אבל יכול להיות שתקצוב יעזור להן וייתן להן יתרון

פנינה תמנו:  אני אצטרך לקצר כי אין פה חבר כנסת שיכול להחליף אותי

פנינה תמנו:  אני לא אתן זכות דיבור לרשות היום

פנינה תמנו:  המכון לדמוקרטיה, בבקשה

ענת טהון אשכנזי: תודה על הדיון

ענת טהון אשכנזי:  עלתה פה רשת שלמה של חסמים וכמובן כולם חשובים

ענת טהון אשכנזי:  אני רוצה להתמקד בחסם שאפשר להתמודד איתו במנגנונים של העדפה מתקנת

ענת טהון אשכנזי:  ד"ר אסף שפירא ואני כתבנו חוות דעת לוועדה

ענת טהון אשכנזי:  להגיד ולהצביע על-כך שבניגוד למה שנאמר, מדינות כמו ספרד, בלגיה, צרפת, סלובניה, דרום קוריאה, איטליה, פורטוגל, כל המדינות האלה, המנגנונים של העדפה מתקנת הם אלו שעשו את השינוי המשמעותי של עלייה

פנינה תמנו: זה במחקרים השוואתיים?     

ענת טהון אשכנזי: מחקרים השוואתיים שמראים גם לאורך השנים שזה המנגנון ששינה את כללי המשחק והקפיץ את אחוזי הייצוג של הנשים

ענת טהון אשכנזי:  לכן, אין מחלוקת שזה הכלי הכי משמעותי

ענת טהון אשכנזי:  אנחנו נמצאים כרגע חמישה חודשים לפני הבחירות

ענת טהון אשכנזי:  לכאורה, השעון חול כבר עובד לרעתנו, אבל חשוב לומר שעדיין חקיקה ותמרוץ כלכלי שעלה פה כחוט השני - - -      

פנינה תמנו: כולל התגייסות של מנכ"לים

ענת טהון אשכנזי: בוודאי

ענת טהון אשכנזי:  גם מפלגות שראינו שזה סדר גודל של רבע

ענת טהון אשכנזי:       רק כדי לסבר את האוזן, ב-1993 כשעבר חוק מימון הבחירות של הרשויות המקומיות, זה היה ביולי, כאשר הבחירות היו בנובמבר

ענת טהון אשכנזי:  זה היה חודשיים לפני

ענת טהון אשכנזי:  אז יש זמן גם עכשיו כדי להגיש את הצעות החקיקה שכבר עלו במשך השנים

ענת טהון אשכנזי:       אני אצביע על שני מנגנונים חשובים

ענת טהון אשכנזי:  אחד, הורדה של הרף של התקצוב של ראשות עיר שלא מצליחות להגיע לרף של 25% ברשויות המקומיות ו-20% במועצות האזוריות, ל-10%

ענת טהון אשכנזי:  דיברה ד"ר מזל שאול ביחס לחוסר הישנות של מועמדות לרוץ עוד פעם ולכן זה כלי מאוד מאוד משמעותי

ענת טהון אשכנזי:       כלי נוסף זה להעלות את רף התקצוב מ-15% ל-30% תקצוב להחזר הוצאות

ענת טהון אשכנזי:  זה קריטי לכולם וזה קריטי במיוחד כדי לעודד

ענת טהון אשכנזי:  באשכולות 1 עד 3 אין כמעט נשים שנמצאות

פנינה תמנו: כן, רואים קשר בין המצב הסוציואקונומי של היישוב

ענת טהון אשכנזי: יש קשר מאוד הדוק

ענת טהון אשכנזי:  לכן זה עדיין לא מאוחר מידי להגיש את הצעות החקיקה ולהעביר אותן

פנינה תמנו: יש לך עצה טובה למנכ"לים ולמשרד הפנים?     

ענת טהון אשכנזי: הרעיונות של תקצוב כלכלי, כמובן שיכול להיות וולונטרי באופן משמעותי מצד המפלגות

ענת טהון אשכנזי:  אם אפשר באמת להרחיב את הסיוע, אפילו מימון סקרים וקמפיינים, זה יכול להיות מאוד משמעותי

ענת טהון אשכנזי:  יש עוד המלצות נוספות שכתבנו בחוות הדעת שלנו

פנינה תמנו: שדולת הנשים

לימור ויסברג כספי: גברתי יושב-הראש דיברה על עניין הנראות והחשיבות שלו

לימור ויסברג כספי:  בשדולת הנשים הקמנו אתר, פלטפורמה שנקראת "מקומית" בה הזמנו להירשם נשים שמתמודדות, ראש רשות ולמליאות וגם נשים שהן פעילות חברתיות

לימור ויסברג כספי:  אני מזמינה את מנכ"לי המפלגות להיכנס ולראות את הפרופילים של הנשים הנהדרות האלה

לימור ויסברג כספי:  מלבד זאת, אנחנו נותנים כלים פרקטיים

לימור ויסברג כספי:  אחד הדברים זה סקרים

לימור ויסברג כספי:  כרגע הוזכר עניין הסקרים

לימור ויסברג כספי:  אנחנו נותנות גישה חינם לסקרים, למערכות יידוע הציבור, תיאום חוגי בית

לימור ויסברג כספי:  בעידן האי-אמון החשיבות המאוד גדולה להגיע החוצה לקהל שלנו

לימור ויסברג כספי:  הכול זה אנחנו נותנים בחינם

לימור ויסברג כספי:  נטוורק בין הנשים לבין עצמם

לימור ויסברג כספי:  היא נקרא מקומית נקודה ORG

לימור ויסברג כספי:  אני מזמינה את כולן להיכנס

לימור ויסברג כספי:       דבר נוסף שאנחנו עושות שם, אנחנו מחברות בין פעילות חברתיות ביישוב המוניציפאלי לבין המתמודדות

פנינה תמנו: יש שיתוף פעולה ביניכן לבין עמותת "כן"?     

לימור ויסברג כספי: חד משמעית, כולנו עובדות ביחד

פנינה תמנו: יפה, זה סופר חשוב

פנינה תמנו:  לפעמים אתן נכנסות במקום שהן לא נכנסות

לימור ויסברג כספי: חד משמעית זה מה שאנחנו עושות ואף אחת לא דורכת על השנייה

פנינה תמנו: תודה על הפעילות שלכן

פנינה תמנו:  אני יודעת שאתן עושות הרבה כמי שחברה לא פורמלית בשדולת הנשים

פנינה תמנו:       עורכת דין סיגל אבנון מהרשות לקידום מעמד האישה, שזאת הזרוע הביצועית של המדינה

פנינה תמנו:  אני יודעת שבשנים האחרונות כן התקדמתם והשקעתם כמה מיליונים לייצר יותר מודעות

סיגל אבנון סוויצקי: באמת הרשות לקחה על עצמה השנה כתפקיד מפתח קידום נשים לשלטון המקומי

סיגל אבנון סוויצקי:  בעוד כשבוע וחצי יעלה לאוויר קמפיין של הרשות לעידוד התמודדות

סיגל אבנון סוויצקי:  כמובן שכרשות ממשלתית יש עלינו מגבלות משפטיות

סיגל אבנון סוויצקי:  אנחנו לא יכולות לקרוא לבחירה בנשים

סיגל אבנון סוויצקי:  אנחנו לא יכולים לתמוך במועמדת כזאת או אחרת, אבל אנחנו כן יכולים לתרום להתמודדות

סיגל אבנון סוויצקי:       יש פה עניין שזאת פעם ראשונה ששמים כספי ציבור משמעותיים להכשרות שיהיו ב-13 רשויות ברחבי הארץ, כולל שתי רשויות ערביות שם ההכשרות יהיו בשפה הערבית

סיגל אבנון סוויצקי:  יש שתי רשויות חרדיות שלוקחות חלק בתוכנית

פנינה תמנו: יתר הרשויות הן בפריפריה או במרכז?     

סיגל אבנון סוויצקי: בכל רחבי הארץ

סיגל אבנון סוויצקי:  פריפריה, מרכז, מועצות אזוריות, רשויות מקומיות – אוכלוסייה מגוונת

סיגל אבנון סוויצקי:  זה אומר שיש פה תוכניות הכשרה מאוד מאוד אינטנסיבית, משמעותיות ומקצועיות ללא עלות למשתתפות

פנינה תמנו: יש לכם משרד

פנינה תמנו:  מה החוקים שאתם הולכים להגיש?     

סיגל אבנון סוויצקי: יש לנו משרד שמוקם בימים אלה

סיגל אבנון סוויצקי:  אנחנו לאט לאט - - -      

פנינה תמנו: אין לאט לאט, יש לכם ידע

פנינה תמנו:  אמרה פה עורכת דין טהון והיא צודקת

פנינה תמנו:  היו חוקים שניתן היה להגיש

פנינה תמנו:  הדבר הנכון זה לעשות את זה ממשלתית

פנינה תמנו:  ההמלצה שלכם צריכה להיות ברורה כי יש לכם ידע מצטבר

סיגל אבנון סוויצקי: אני מסכימה

סיגל אבנון סוויצקי:  אנחנו גם עוסקות באיסוף נתונים והוצאנו שני מחקרים שעתידים להתפרסם בקרוב מאוד, גם על האלימות המגדרית הפוליטית וגם על החסמים של ראשות הרשויות

סיגל אבנון סוויצקי:  אני כן חושבת שבהקשר הזה יש לממשלה מגבלות בהתערבות בבחירות מקומיות

סיגל אבנון סוויצקי:  לכן יש מקומות שבהם החקיקה הפרטית היא יותר נכונה

סיגל אבנון סוויצקי:  כמובן שאנחנו נתמוך מהמקום שלנו אבל יש לנו מגבלות משפטיות בנושא

סיגל אבנון סוויצקי:  אני כן חושבת שיש כאן עכשיו השקעה של כספים - - -      

פנינה תמנו: לא הבנתי מה המגבלה המשפטית

סיגל אבנון סוויצקי: קידום חקיקה של הממשלה שהוא התערבות בבחירות

פנינה תמנו: אין שום דבר

סיגל אבנון סוויצקי: אני אומרת לך כי אנחנו עובדות - - -      

פנינה תמנו: יקירתי, הם עושים את זה יום יום, שעה שעה, בכל תחום

פנינה תמנו:  פתאום זה נשים אז יש ניגוד עניינים? לא הבנתי

פנינה תמנו:  אבל זה לא מתפקידך ואת נכנסת למגרש שהוא פחות שלך

סיגל אבנון סוויצקי: אנחנו גם בקשר עם כל הארגונים ואנחנו מקוות שגם הקמפיין הזה ביחד עם הקמפיינים האחרים - - -      

פנינה תמנו: רגע, כדי לעזור לך

פנינה תמנו:  תעשי בחינה של מספר חוקים שיכולים לסייע לנשים עכשיו לקראת הבחירות ותגישי את זה לשרה גולן

פנינה תמנו:  אני בטוחה שהיא תברך על כך ואנחנו נעזור לה להעביר

פנינה תמנו:  זה נשמע יותר טוב, נכון?     דניאל זגר, מנכ"לית "פרו וומן"

פנינה תמנו:  אחריה מלי טופצ'יאשוילי

דניאל עטר: נעים מאוד לכולם

דניאל עטר:  כיף להיות פה וכיף להכיר

דניאל עטר:  נכנסתי לתפקיד של כמנכ"לית "פרו וומן" מעולם ההייטק כי מאוד בער בי לקדם נשים

דניאל עטר:  אנחנו עוסקות בתחילת המשפך

דניאל עטר:  אנחנו עמותה שמקדמת נשים לתפקידי מפתח

דניאל עטר:  אנחנו עושים את זה דרך תכנית סטודנטיאלית ב-17 סניפים ברחבי הארץ, מוסדות אקדמאים וכדומה

דניאל עטר:       יש לנו בישראל את הנשים הכי טובות

דניאל עטר:  אני מסתובבת במכללות ובאקדמות ואני פוגשת אותן

דניאל עטר:  הן מדהימות וטובות

דניאל עטר:  הבעיה היא בתפיסת העתיד שלהן בכל מיני מקומות ובגלל זה אנחנו מייצרות עתודות מנהיגות סביב כל מיני תכניות הכשרה

דניאל עטר:  בעניין של שלטון מקומי הן לא שם

דניאל עטר:  הן לא רואות תמונת עתיד בכלל שמאפשרת להן לחלום

פנינה תמנו: למה?     

דניאל עטר: כי הן רואות את המציאות כיום

דניאל עטר:  הן רואות נשים שמתמודדות ולא מצליחות

דניאל עטר:  אין להן שום מודל לחיקוי שהן יכולות להסתמך עליו או לשאוף אליו

דניאל עטר:  אנחנו עושות עבודה מאוד מאוד משמעותית כדי לייצר להן מודלים לחיקוי

דניאל עטר:  אגב, אני מזמינה ראשות רשויות לבוא ולהתארח במפגשים עם הסטודנטיות, זה חלק ממה שאנחנו עושות

דניאל עטר:  אבל זה לא מספיק

דניאל עטר:  צריך תכניות ארוכות טווח ללוות את האישה הצעירה מגיל 20 עד לשלב הזה שבו היא בוחרת

דניאל עטר:  אחרת בגיל 40 היא תתעורר ופתאום אין לה כסף, יש ילדים ואין זמן

דניאל עטר:       עם הכניסה לתפקיד שלי אני פונה אליכן

דניאל עטר:  אנחנו רוצות לייצר שותפויות

דניאל עטר:  אנחנו כבר מייצרות עם העולם העסקי וההייטק

פנינה תמנו: אני לא כל-כך מכירה את הארגון שלכן

פנינה תמנו:  נשמח לשמוע יותר אבל לא עכשיו

פנינה תמנו:  אני מבינה שזה יותר נשים לעסקים

דניאל עטר: לא

דניאל עטר:  אנחנו עובדות לקדם נשים בתפקידי מפתח בכל החברה הישראלית

פנינה תמנו: ישבתן עם שדולת הנשים ועם עמותת "כן"?     

דניאל עטר: הן מכירות את המנכ"לית הקודמת

פנינה תמנו: תתחילו בזה

פנינה תמנו:  תודה רבה

דניאל עטר: אני רק רוצה להגיד שמפה אני פונה לשלטון המקומי ולרשויות מקומיות

דניאל עטר:  אנחנו רוצות לייצר שותפויות עם הנשים הצעירות

מלי טופצ'יאשוילי: ברמת העיקרון התנועה הישראלית משיקה קמפיין לקדם גמול לחברי מועצה, יחד עם לובי 99 ויחד עם המכון הישראלי לדמוקרטיה עם ד"ר אסף שפירא וד"ר אריאל פינקלשטיין

מלי טופצ'יאשוילי:  אנחנו משיקים קמפיין בקרב חברי מועצה כי אנחנו חושבים שאחד החסמים  - - -      

פנינה תמנו: לא הבנתי

מלי טופצ'יאשוילי: גמול לחברי מועצה

פנינה תמנו: אה, על השכר

פנינה תמנו:  אני לא נכנסת לסיפור הזה

פנינה תמנו:  זה שנים על השולחן של הכנסת וזה דיון אחר

פנינה תמנו:  אני מסכימה שבגלל האחריות על הבית, על הכלכלה, נשים מתקשות

מלי טופצ'יאשוילי: בגלל קוצר הזמן אני לא נכנסת לזה יותר מידי אבל אני חושבת שאחד החסמים הרציניים של נשים להיכנס לרשויות המוניציפאליות היא עצם העובדה שהן צריכות לעבוד בהתנדבות

מלי טופצ'יאשוילי:  הן נבחרות למשך חמש שנים וחמש שנים הן עובדות בהתנדבות ואין להן כלים אפקטיביים כדי לקדם את הדברים שהן רוצות לעשות

פנינה תמנו: תודה מלי

פנינה תמנו:  אני חושבת שזה קשור גם לגברים ולמיגור שחיתות

פנינה תמנו:       גלית שאול, ראש מועצת עמק חפר ואנחנו נסכם עם משרד הפנים

גלית שאול: קודם כל, צריך לברך על הדיון הזה, הוא מאוד חשוב ומשמעותי

גלית שאול:  אני שמחה על הזכות לדבר כי אני באה עכשיו מוועדת הכספים שם במשך 3 שעות ניסינו להגיד משפט ולא נתנו לנו

גלית שאול:  ראיתי את החדר הזה סוער בהרבה אירועים בעבר אבל אף פעם לא כמו שרועש שם

גלית שאול:  כנראה כשזה מגיע לכסף היצרים גועשים

גלית שאול:       אני מבקשת לומר כמה מילים כי הבחירות מאוד קרובות

גלית שאול:  אחד הדברים שלי מאוד קשה זה להחזיר שוב פעם את הדיון הזה למקום של הנשים המתמודדות

גלית שאול:  עוד פעם אנחנו מעודדים אותן להתמודד, עוד פעם אנחנו אומרים להן צאו, תעשו, תיקחו, תביאו

גלית שאול:  התוצאה של הדבר הזה היא בעיניי מאוד בעייתית

גלית שאול:  נשים הן יצורים רציונאליים

גלית שאול:  הם מבינות שאם הן שמות כסף והדבר הזה לא מצליח, לא בהכרח ימשיכו עוד פעם

גלית שאול:  יש כאלו שכן

גלית שאול:  נועה קירל עושה את זה פעם אחר פעם והיא הצליחה להגיע רחוק אחרי שאמרו לה לא

גלית שאול:  לא כולן כאלה

גלית שאול:  צריך להגיד שהחינוך מגיל הגן גם הוא לא כזה שמחשל אלא דווקא אומר שאם את לא מצליחה תנסי משהו אחר, תכילי, תביני, תהיי במקום הזה שאומר אני מוצאת לעצמי משהו חדש

גלית שאול:  הרבה פעמים אנחנו שומעים את זה מנשים

גלית שאול:       בעיניי, אנחנו נמצאות במצב מאוד מורכב מכיוון ש-5% זה מספר כל-כך נמוך

גלית שאול:  לא רק שאין דמויות לחיקוי - הייתי לפני שלוש שנים בפינלנד בנושא שעסק בנושא הזה

גלית שאול:  גם שם, כשיש ראשת ממשלה וכשיש שרת ביטחון, שרת הגנה וכל מה שצריך, עדיין אחוז הנשים במוניציפאלי מאוד נמוך, פחות מ-20%

גלית שאול:  הסיפור של המוניציפאלי מורכב במיוחד מכיוון שאנשים לא עושים את הקשר

גלית שאול:  מסתכלים על הדמות הקרובה הזאת ושואלים את עצמם: האם אני רוצה אישה בתפקיד הזה? לא מבינים את המשמעות הגדולה של נשים בהקשר של שלטון מקומי

גלית שאול:       דווקא על זה צריך לעבוד לא לקראת בחירות אלא לאורך כל השנה

גלית שאול:  אני מבינה את הקושי של הרשות לקראת בחירות לעסוק בנושא הזה, זה ברור

גלית שאול:  אבל אם היו עוסקים במשך חמשת השנים ונותנים במה ופלטפורמה לראשות רשויות להציג, לדבר

גלית שאול:       בקורונה זה קרה באופן טבעי ואז השגנו נקודות בהקשר הזה

גלית שאול:  פתאום הבינו שנשים יכולה להיות חלק מהנהגה שמובילה, שלוקחת יוזמה, שעושה מעשה

גלית שאול:  בתוך המקום הזה אנחנו כרגע מפסידות

גלית שאול:  למה אנחנו מפסידות? כי אנחנו רואות היום מחאות של נשים

גלית שאול:  נשים שכועסות על זה שאין מנכ"ליות היום במדינה, נשים שכועסות שאין שרים שמקדמות ושאין נשים בכנסת וכן הלאה

גלית שאול:  הן לא עושות את הקשר שהן צריכות מחר בבוקר ללכת ולהצביע עבור אישה ברשות שלהם

פנינה תמנו: אני חייבת לומר לך שיש לנו עוד זמן

פנינה תמנו:  זה לא נצליח אם לא נעבוד כולם יחד

גלית שאול: לפחות שהפעילות יצביעו לנשים

פנינה תמנו: אנחנו כולנו צריכים להיות שותפים לדבר הזה

פנינה תמנו:  השלטון המקומי, המגזר השלישי, הכנסת, משרד הפנים, כולם

פנינה תמנו:  יש לנו עוד זמן

פנינה תמנו:       אתם רוצים עוד ישיבה שהיא ישיבת עבודה? אדרבא

פנינה תמנו:  לא ישיבה מול המצלמות אלא באמת ישיבה פרקטית שאנשים מציעים הצעות קונקרטיות ויוצאים עם החלטות

פנינה תמנו:  אני כאן ואני אעשה את זה

גלית שאול: מספיק שכל תנועה תוציא לפעילות שלה אמירה שאומרת: תצביעו לנשים

גלית שאול:  גם אם את מסתכלת על האישה הזאת - - -      

פנינה תמנו: נכון

פנינה תמנו:  יש כמה וכמה צעדים שכביכול הם נראים קטנים אבל הם גדולים

גלית שאול: זה הדבר שאנחנו לא רואות ואנחנו נמצאות בדיוק במקום הזה ובסוף זה מנציח את עצמו

גלית שאול:  המספרים הולכים וקטנים

גלית שאול:       עוד משפט אחד על מועצות אזוריות

גלית שאול:  במועצות האזוריות מתוך 54 אנחנו בסך הכול 3

פנינה תמנו: אנחנו יוצאי אתיופיה ידועים בטוב הלב שלנו ובסוף כולם דיברו

גלית שאול: תודה ואני גאה בך על הדיון הזה

פנינה תמנו: אתי הברג מנהלת תחום בחירות בשלטון המקומי

פנינה תמנו:  בכל זאת, אני נכנסת לפרופורציה, מה שבסמכויות שלך וביכולת

פנינה תמנו:  אני מבקשת שתייחסי להשחתה שעליה דיברה אורית וכמובן לבחירות

אתי הברג: אני במקרה כאן וזה לא התפקיד שלי

פנינה תמנו: לא הבנתי

אתי הברג: אני מחליפה את הסגנית

אתי הברג:  הכול בסוף מדויק

פנינה תמנו: אבל את מנהלת תחום בחירות

אתי הברג: כן, אני סגנית של המפקח

אתי הברג:       אני מודה על ההזדמנות

אתי הברג:  הדיון היה מרתק והיה גם עם מנעד קולות

אתי הברג:  אני אישה חרדית, כפי שניתן לראות, אז זה היה חווייתי ברמה האישית

אתי הברג:       בעיקר באתי לשמוע

אתי הברג:  רשמתי את כל הנקודות

פנינה תמנו: לא, לא, את לא באה לשמוע

פנינה תמנו:  נציגי משרדים לא באים לשמוע

פנינה תמנו:  את לא המגזר השלישי ולא אורחת

פנינה תמנו:  את באת לתת תשובות

פנינה תמנו:  אם את זה לא הבינו, אני ארים עכשיו טלפון למנכ"ל משרד הפנים

פנינה תמנו:  סליחה, דייקי בדברים, את לא אורחת פה

אתי הברג: באתי, רשמתי את כל הדברים תוך כדי

אתי הברג:  לא נתת לי לסיים את המשפט

אתי הברג:  תוך כדי הדיון דייקתי את הדברים מול הלשכה המשפטית ומול המפקח הארצי

אתי הברג:  עלו פה כמה דברים וכמה נקודות

אתי הברג:  למשל, העירבון, המימון

אתי הברג:  אלה דברים שבסוף אמורים לעבור בחקיקה

פנינה תמנו: העירבון זה לא בחקיקה לדעתי

פנינה תמנו:  לדעתי זה נהלים פנימיים

אתי הברג: לא

אתי הברג:  העירבון הוא בחקיקה וגם המימון הוא בחקיקה

אתי הברג:  אפרופו מה שאמרה עורכת דין ענת טהון, זה לגמרי נכון

אתי הברג:  אנחנו כרגע נמצאים בתיקוני חקיקה עדיין לאוקטובר שנדונים בוועדת הפנים

אתי הברג:  יכול להיות שזאת אפילו עוד הזדמנות ואולי אפשר להכניס את זה בתיקוני חקיקה

אתי הברג:  תוך כדי אני מסתמסת עם החבר'ה שלנו בלשכה המשפטית

אתי הברג:  רשמתי לי את כל הדברים

אתי הברג:  אמרת מעשיות, אז באתי לשמוע אבל גם לבצע

פנינה תמנו: אני חוזרת בי

אתי הברג: הייתי עוזרת פרלמנטרית כמה שנים אז למדתי קצת את הטקטיקה

אתי הברג:  אני רק אגיד שהמפקח העצמי על הבחירות רואה לגמרי חשיבות בקידום נשים

אתי הברג:  מתוך 15 עובדים, אנחנו 9 נשים

פנינה תמנו: אתי, זה לא יח"צ כרגע למשרד הפנים

אתי הברג: מנהלי הבחירות שהם הגוף המבצע  - - -      

פנינה תמנו: מה זה עוזר לנו, יקירתי? אנחנו רוצים שאתם והרשות, שהיא פחות חזקה מכם, אתם חזקים

פנינה תמנו:  הרי לא נפתור עכשיו את הבעיות

פנינה תמנו:  אני כן חושבת שיש מה לעשות

פנינה תמנו:  אהבתי שכבר ידעת ואמרת שאצל יעקב אשר יש עכשיו חוק

פנינה תמנו:       מנהלת הוועדה, תקבעי לי פגישה עם האגף שאמון על הבחירות האלה ואזמין אותם אלי

פנינה תמנו:   מעבר לזה, תשבו ותמצאו את הדרך

פנינה תמנו:  תיקחי חלק מהדברים שבאמת אתם יכולים לעשות

פנינה תמנו:  אני תמיד אומרת שהאחריות היא לא רק על נבחרי ציבור אלא גם על הפקידות, על משרתי ציבור בכירים שנמצאים בצמתים חשובים, בטח מי שנמצאת בצומת חשובה ופרצה דרך

אתי הברג: לגמרי

אתי הברג:  אני אחרי הממשק

אתי הברג:  כבר העברנו הודעות ואנחנו בקשר

אתי הברג:  כבר לקחתי ממנה את הנתונים

פנינה תמנו: איך אתם מתמודדים עם הסיפור של השחתה, בריונות, הפחדה?     

שאול גוטמן: יש 5 תלונות במשטרה

פנינה תמנו: היא לא משטרה

אתי הברג: אורית ראיתי אותך

שאול גוטמן: אני רק אומרת שבסיטואציה הזאת נשארנו חסרות אונים

שאול גוטמן:  לא היה מה לעשות עם זה

אתי הברג: חוק תעמולת בחירות זה בידי המשטרה

אתי הברג:  למשרד הפנים אין כאן אמירה

אתי הברג:  אולי צריך לשנות את החוק

פנינה תמנו: 	קצת מרגיש לי לא בנוח

פנינה תמנו:  אתם פוגשים את המועמדות?     

אתי הברג: לא

אתי הברג:  מנהל הבחירות שלנו - - -      

פנינה תמנו: אני רוצה שתפגשו אותן ותשמעו מה מפריע להן

פנינה תמנו:  תבינו את הנקודות שהאישה חווה בגלל שהיא אישה ולא בגלל שום דבר אחר

פנינה תמנו:  יש דברים שקשורים לאווירה, לסביבה, לדברים שהמשרד יכול לעשות

פנינה תמנו:       את יודעת מה? אם יש מועמד שהולך לתחומים שהם על גבול הפלילי, אתם יכולים למצוא את המקומות ולהגיד לו שאתם שולפים לו כרטיס צהוב

קריאה: יש מפקחי בחירות והם לא עושים כלום לגבי עבירות בחירות

שאול גוטמן: קודם כל, קיבלנו מענה מדהים מערן וממך ותודה על זה

שאול גוטמן:  בנקודה שבה היתה התנהגות לא הולמת של אחד מהמועמדים, לזה ועדת הבחירות נכנסת

אתי הברג: אני יודעת על מה את מדברת

אתי הברג:  אם נעשה משהו לא תקין, זה עובר לוועדת הבחירות בכנסת

פנינה תמנו: אם צריך, אנחנו נפגוש את יו"ר ועדת הבחירות

פנינה תמנו:       אני ממליצה להיפגש איתם

פנינה תמנו:  שיתוף ציבור כל הזמן, לשמוע את השטח

אתי הברג: מי שמנהל את הבחירות מטעם משרד הפנים זה בעצם מנהלי הבחירות

אתי הברג:  מתוך 387 מועמדים גברים ונשים, 128 נשים נבחרו לנהל את הבחירות בכל הארץ ב-31

אתי הברג: 10

אתי הברג:  128 מתוך 387

פנינה תמנו: זה לא מספיק, הן עדיין מיעוט

אתי הברג: בסדר, אני עדיין גאה להגיד

אתי הברג:  זה לא 20 כמו שהיה בעבר

פנינה תמנו: זה עדיין מיעוט, הם היו צריכים 50%

אתי הברג: לא כל-כך הרבה נשים ניגשו

אתי הברג:  רוב מי שניגשו עברו

פנינה תמנו: זה משהו אחר

פנינה תמנו:       אחד, תהיי בקשר עם ענת טהון

פנינה תמנו:       שניים, תקיימו פגישה ביניכם

פנינה תמנו:  אם צריך אותי בתמונה, כולם יודעים להגיע אלי, יש להם את הניידים האישיים שלי

פנינה תמנו:  אמרתי שנקיים פגישה עם המחלקה הזאת

פנינה תמנו:       אני רוצה להודות לכם, יואב, ערן ואתל שאתם כאן

פנינה תמנו:  זאת תעודת כבוד למפלגות שלכם

פנינה תמנו:  זה מראה על הרצינות שלכם כמי שנמצאים בראש הארגון

פנינה תמנו:  אין לי ספק, לאור הנתונים ששמענו מעורכת דין טהון מהמכון הישראלי לדמוקרטיה, שרבע מהסיעות רצות תחת כנפיכם, יש ביכולתכם להשפיע

פנינה תמנו:       אני ממליצה בכל זאת לייצר איזו אמנה או איזו ישיבה שלכם שאליה תזמינו אחרים

פנינה תמנו:  אתם ותיקים בזירה הזאת ותמצאו משהו שאפשר לעשות

פנינה תמנו:  אם יש חשש למפלגות מסוימות להתחייב על ריצ'רץ' עדיין אפשר למצוא משהו שכולם יכולים לחיות איתם וזה ייצר שיתוף פעולה שיגרום למועמדים לחשוב פעמיים

פנינה תמנו:  הם יבינו שהמפלגות המרכזיות הן על הדבר הזה

פנינה תמנו:       משרד הפנים, אין לי כרגע מסקנות מלבד לבקש שנשב ונמצא את הדרך לקדם כמה צעדים לקראת הבחירות הקרובות

פנינה תמנו:       הרשות לקידום מעמד האישה, אני מבקשת מקבץ חקיקה, גם אם זה שלושה חוקים

פנינה תמנו:  תגישו לשרה גולן ואני בטוחה שהיא תרצה להרים את הכפפה בעניין הזה

פנינה תמנו:       מעבר לכך, אני רוצה להודות לכל הארגונים ולכל הנשים שהיו כאן

פנינה תמנו:  אמרתי לכן, אם אתן רוצות עוד ישיבה, אתן יותר ממוזמנות לעדכן אותי ואני אדאג להיות כאן כדי לחזק את שיתוף הפעולה ושנעשה את זה יחד וגם נצליח

פנינה תמנו:       תודה, הישיבה נעולה